ARARTEKO, Giza eskubideak, krisi ekonomikoko garaietan egiten diren politika publikoen berme gisa IÑIGO LAMARCA Ararteko\nGiza eskubideak, krisi ekonomikoko garaietan egiten diren politika publikoen berme gisa\nGaixotasun baten bilakaeran izandako aldaketa bat-batekoa, pazientea hobetzea zein okertzea dakarrena; beste prozesu batzuen garapenean izandako mutazio garrantzitsua, prozesu horiek fisikoak, historikoak zein espiritualak direla; gai edo prozesuen egoera, baldin eta zalantzazkoa bada jarraipenik edo aldaketarik izango ote duten edo bertan behera utziko ote diren; ondorio garrantzitsuak dituen negozio larri baten une erabakigarria; arretaz aztertu ondoren zerbaiti buruz egiten den judizioa; gabezia, garestitzea; egoera zail edo konplexua. Hori dena da krisia, bere adiera guztietan, Espainiako Errege Akademiaren arabera.\nHainbat faktoreren mende dago adiera horietako zeinek definituko duen ondoen orain bizitzea egokitu zaigun krisi ekonomiko hau. Faktore horietako bat, garrantzitsuena segur aski, hauxe da: giza eskubideek zer eginkizun duten krisiaren kudeaketan eta krisitik irteteko bidearen bilaketan.\nDuela hiruzpalau urtetik hona, Arartekoak bere begiz ikusi du krisi ekonomikoaren giza- eta gizarte-alderdia. Herritarren giza eskubideetan, batez ere eskubide sozioekonomikoetan, ondorio nabarmena izaten ari dira, beste errealitate batzuen artean, langabezia-tasa jasanezina, diru publikoen mehartzea eta interes orokorreko zerbitzuen murrizketak/doikuntzak. 2011n izugarri handitu dira herritarren erreklamazioak (%26), neurri handi batean nabarmen ugaritu direlako arlo hauetan egindako jarduketak: hezkuntza (%38), etxebizitza (%54) eta gizartean baztertuta dauden edo baztertuta geratzeko arriskuan dauden pertsonentzako arreta (%320)123. Euskal Autonomia Erkidegoko Defentsa Bulegoak egindako lanaren %55 inguru gizarte-eskubideekin dago lotuta.\nBizi dugun egoera ekonomiko larriak ez die eragiten soilik familien eta enpresa txikien poltsikoei. Horren ondorioak diru-kutxa publikoetan ere ikusten dira. Administrazio guztiak ari dira, ezinbestean, gastu publikoa berrantolatzen, eraginkortasun gorenaren irizpideak aplikatuz. Alabaina, ezinago garrantzitsua da gastua berrantolatzeko orduan herritarren premiak kontuan hartzea, batez ere elkartasun sozialaren mendekoago diren pertsonen premiak, eta ardura handiz errespetatzea duintasuna, askatasuna, berdintasuna eta halako oinarrizko balioak.\nAzterlan honen bidez, Arartekoak gogoeta egiten du politika publikoen diseinua gidatu behar duten giza eskubideen printzipioen inguruan, eta, printzipio horiek oinarritzat hartuta, hainbat gomendio praktiko aurkezten dizkie botere publikoei. Betekizun horrek ezinbestean gainditzen du Euskal Autonomia Erkidegoko administrazio publikoen eskumen-esparrua. Dena dela, Arartekoak uste osoa du Autonomia Erkidego honetako administrazioek (toki, foru eta erkidego esparrukoek) beren politikak diseinatzeko erreferente baliagarri bat aurkituko dutela azterlan honetan.\n123 Arartekoa, Eusko Legebiltzarrarentzako 2011ko txostena, 2012, 25. or.\nA. Giza eskubideak unibertsalak, banaezinak eta elkarren mendekoak dira\n”Giza eskubide guztiak unibertsalak, banaezinak eta elkarren mendekoak dira eta elkarren artean erlazionatuta daude. Nazioarteak modu globalean eta era bidezko eta zuzen batean hartu behar ditu giza eskubideak, berdintasuna oinarri dela eta denei pisu bera ematen diela”. Hala, hotsandiz gelditu zen idatzirik Vienako Adierazpena eta Ekintza Programa, 1993ko ekainean egindako Giza Eskubideen Munduko Konferentziaren ostean134.\nGiza Eskubideen Europako Auzitegiak (GEEA) jadanik Airey Irlandaren aurka kasu entzutetsuan (1979) adierazi zuen Giza Eskubideen Europako Hitzarmenak batez ere eskubide zibil eta politikoak jasotzen baditu ere artikulu gehienek dituztela inplikazio ekonomiko eta sozialak, eta, beraz, ezin direla irmoki bereizi eskubide sozioekonomikoak eta Hitzarmenak aitorturiko eskubideen esparrua135.\nGizarte-eskubideen unibertsaltasuna Konstituzioko 1.1 artikuluaren arabera Espainiak eratzen duen «zuzenbideko estatu sozial eta demokratikoaren» ezinbesteko elementua da. Jadanik 1950ean, T.H. Marshallek, EESKNIren sustatzaileetako batek (gaur egun mundu osoko 160k dute berretsia ituna), adierazi zuen eskubide sozialek, eskubide zibilekin eta eskubide politikoekin batera, edukiz hornitzen dutela «herritartasun» kontzeptua136. Marshallentzat, herritartasun sozialak berekin dakar, eskubide den aldetik, gizartean erabateko parte-hartzea ziurtatzeko beharrezkoa den gutxieneko ongizate-estandar bat bermatzea. Herritartasunaren ideiaren interpretazio hori oinarritzat hartuta, gizarte-bazterketak herritartasuna era aske eta erabatekoan baliatzeko ezintasuna dakar. Bigarren Mundu Gerraren ostean mendebaldeko Europan eraikitako ongizate-estatuak herritartasun-eredu horrixe erantzuten dio. Ez alferrik, EESKNIren 11.1 artikuluak honako hau aitortzen du: «pertsona orok du eskubidea beretzat eta bere familiarentzat bizi-maila egoki bat izateko, are elikadura, jantzi eta etxebizitza egokiak izateko ere, eta existentzia-baldintzak etengabe hobetzeko».\nB. Berdintasuna eta bereizkeriarik eza dira giza eskubideen sistema osoaren elementu egituratzailea\nBereizkeriarik eza eta berdintasuna, beste manu batzuen artean Eskubide Zibil eta Politikoen Nazioarteko Ituneko 2.1 artikuluan (EZPNI)137 eta EESKNIko 2.2 artikuluan aitorturikoak, giza eskubideen nazioarteko arauen funtsezko osagaiak dira, eta ezinbestekoak dira giza eskubide guztiak gozatzeko eta baliatzeko.\nEESKen Batzordeak argiro adierazi du “bereizkeriarik eza berehalako eta irismen orokorreko betebehar bat dela”138. Bereizkeria giza eskubideen aurkako abusuen aurrean zaurgarriago izatearen kausa eta ondorioa da. Horregatik, erabateko berdintasuna bermatzeko, beharrezkoa da hala bereizkeria formala (legearen aurrekoa) nola funtsezkoa erauztea; beraz, botere publikoen eginbeharra da “oztopoak kentzea, horiek (eskubideen osotasuna) eragotzi edo zailtzen badute; eta herritar guztien parte-hartzea erraztea, bai bizitza politikoan, baita ekonomia-, kultura-, eta gizarte-bizitzan ere” (1978ko Konstituzioko 9.2 artikulua).\nBerdintasun funtsezko edo materialarekiko konpromisoa izateko, noraezekoa da botere publikoek arreta berezia ematea talde zaurgarrienei edo baztertuta geratzeko arriskuan direnei: “Are baliabide aldetik muga larriak daudenean ere, direla doikuntza-prozesu baten ondorio, atzeraldi ekonomiko baten ondorio edo beste faktore batzuen ondorio, egiaz gizarteko kide zaurgarrienak babes litezke eta babestu behar dira, kostu txiki samarreko programak ezarriz”139.\nGizarte-eskubideen unibertsaltasunak, nahiz eta ez duen uniformetasun ekonomiko absoluturik eskatzen gizarteko kide guztien artean, ongizate aldetik gogobetetzeko gutxieneko batzuk eskatzen ditu, bai eta desberdintasun ekonomikoa pixkanaka gutxitzea ere.\nC. Botere publikoek eskubide sozioekonomikoak errespetatu, babestu eta bete behar dituzte\nBotere publikoek, EESKei dagokienez, hiru betebehar dituzte. Errespetatzeko betebeharra beteko bada, administrazioak ez du eragotzi behar eskubide horiek gozatu ahal izatea (esate baterako, osasun-laguntza edo hezkuntza ukatzea pertsona bati, diskriminatzailea izateagatik debekatuta dagoen faktore baten zioz). Babesteko betebeharra beteko bada, administrazioak prebenitu eta eragotzi egin behar du hirugarrenek giza eskubideak urra ditzaten (esate baterako, ikastetxe pribatu batek ikasle bat ez onartu nahi izatea bere jatorri etniko edo nazionalagatik, bere sexu-orientazioagatik eta abar). Azkenik, gauzatzeko edo betetzeko betebeharra beteko bada, botere publikoek beharrezko neurriak sustatu behar dituzte eskubide horiek progresiboki gauzatzeko140.\nD. Eskubide sozioekonomikoak progresiboki gauzatu behar dira, “bide egoki guztietatik” erabil litezkeen “baliabide guztiak erabili arte”\nEESKNIko 2.1 artikuluarekin bat etorriz:\n“Itun honetako alderdi-estatu guztiek konpromisoa hartzen dute neurriak hartzeko, bai nork bere aldetik, bai nazioarteko laguntza eta lankidetza nagusiki ekonomiko eta teknikoen bidez, harik eta hemen aitortutako eskubideak erabateko eragingarritasuna progresiboki lortzeko bide egoki guztietatik erabil litzaketen baliabide guztiak erabili arte, horien barnean dela, bereziki, legegintza-neurriak hartzea”.\n“Bide egoki guztietatik” adierazpena zentzu zabalean interpretatu behar da. Botere publikoek zehaztu behar dute, haiek baitute informazio garrantzizkoa, zein diren biderik egokienak eskubide horiek progresiboki gauzatzeko. Horrek esan nahi du administrazioak froga-karga bere gain hartu behar duela, eta frogatu behar duela hartutako neurriak eta politikak egokiak direla eskubide sozioekonomikoak maila egokian betetzen direla bermatzeko141. Azken batean, tresna bat egokia izango da gizarte-eskubideak gauzatzeko eraginkorra bada142.\n“Erabilgarri dauden baliabide guztiak” esapideari dagokionez, EESKen Batzordeak adierazi du politika publikoak “egokiak” edo “arrazoizkoak” diren zehazteko hauxe aztertu behar dela: hartutako neurriek kontuan hartzen ote duten pertsona eta talderik zaurgarrienen egoera ezegonkorra, neurriak diskriminatzaileak ote diren, eta lehentasunik ematen ote zaien baztertuta edo baztertuta geratzeko arriskuan daudenei. Baliabideen mugari buruzko argudioen aurrean, besteak beste, Batzordeak irizpide objektibo hauek proposatzen ditu: a) herrialdearen garapen-maila; b) balizko arau-haustearen larritasuna, eskubideen oinarrizko edukia oinarritzat hartuta; c) herrialdearen egoera ekonomikoaren larritasuna; d) botere publikoek erabilgarri dituzten baliabide mugatuekin beste premia garrantzizko eta presazko batzuk asebete behar izatea (esate baterako, hondamendi natural bat); eta e) botere publikoek ahaleginik egin ote duten kostu txiki samarreko aukerak bilatzeko; eta f) nazioarteko laguntza eskatzea143.\nNahiz eta EESKNIko 2.1 artikulua pixkanaka gauzatzeaz mintzo den, EESK-k giza eskubide gisa aitortzeak berekin dakar behintzat eskubide bakoitzaren “funtsezko mailak” asebetetzeko gutxieneko betebeharra. Betebehar gutxieneko eta zuzenekorik ez balego, eskubide horien aitorpen formalak ez luke, hein handi batean, zentzurik izango. “Alderdi-estatuek gutxieneko betebeharrak bete ez izana baliabide erabilgarririk ez izateari egotzi ahal izan diezaioten, frogatu behar dute ahalegin osoa egin dutela erabilgarri dituzten baliabide guztiak erabiltzeko, gutxieneko betebehar horiek lehentasunez asebetetzeko ahaleginean”144. Beste behin, botere publikoek frogatu behar dute, eta ez herritarrek eta ezta gizarte-erakundeek ere, zein diren biderik egokienak pertsonen ongizaterako bizi-maila egokiak gauzatzeko.\nEskubide bakoitzaren funtsezko mailak bermatzeaz gain, berehalako beste betebehar batzuk hauexek dira: jadanik aipaturiko diskriminatzeko debekua eta gizarte-eskubideak pixkanaka gauzatuko dituzten neurriak hartzeko betebeharra. Nahiz eta neurriek ondorio progresiboak izan ditzaketen, berehalako betebeharra da neurri horiek hartzea.\nE. Eskubide sozioekonomikoen inguruko neurri atzerakorrak onartezinak dira, printzipioz\nEESK-k pixkanaka gauzatzeko betebeharrak berekin dakar, orobat, neurri atzerakorrak edo berariazko atzerapen-neurriak debekatzea. Ezin da hartu jadanik eskubide batzuek lortu duten babes-maila gutxitzeko neurririk. Jadanik eratu diren eskubideak murriztea edo gutxitzea edo eskubide bat baliatzeko beharrezko legedia indargabetzea berariazko atzerapen-neurrien etsenplu dira, eta Nazio Batuetako EESKen Batzordeak EESKNIren prima facie urraduratzat dauzka, non eta Estatuak ez duen frogatzen guztiz justifikatuta daudela, Itunean aurreikusitako eskubideen osotasunari erreferentzia eginda eta erabilgarri dauden baliabide guztiak erabat erabili direlako145. Beraz, Estatuak justifikatu behar du herritarren aurrean bere politiken egokitasuna.\nF. Botere publikoek beren ekintzen kontuak eman behar dituzte eta ordainerako, informazioa eskuratzeko eta herritarren parte-hartze aktiborako eskubideak bermatu behar dituzte\nKontuak emateko prozesuaren bidez, administrazioak giza eskubideen inguruko betebeharrak, batez ere eskubide sozioekonomikoei dagozkienak, nola bete dituen erakutsi, azaldu eta justifikatzen du. Bestalde, kontuak emateko prozesuak titularrei aukera ematen die gobernuek giza eskubideei dagokienez zer lehentasun dituzten ulertzeko. Prozesu horretatik ondorioztatzen bada botere publikoek gizarte-eskubideren bat urratu dutela, eskubideen titularrek aukera izan behar dute baliabide eragingarri bat eta ordaina eskuratzeko146.\nOrdain-modalitate eragingarri bat errekurtso judiziala da. Nahiz eta EESKNIk ez duen berariaz aurreikusten gizarte-eskubideen galdagarritasun judiziala (edo justiziabilitatea), EESKen Batzordeak baieztatu du 2.1 artikuluko erreferentzian “bide egoki guztien” mendekotzat jo litekeela:\n”Itunean ez dago aitorturiko eskubiderik sistemetariko gehien-gehienetan behintzat justiziabilitate-alderdi esanguratsu batzuk badituztela jo ezin denik. (...) Beraz, definizioz auzitegien esparrutik kanpo kokatuko lituzkeen eskubide ekonomiko, sozial eta kulturalen sailkapen zurrun bat egitea arbitrarioa eta bateraezina litzateke eskubideak (...) banaezinak eta elkarren mendekoak direla dioen printzipioarekin”147.\nEESKen justiziabilitatea ez da aieru teoriko huts bat. Jadanik bada kontinente guztietako herrialde askotako epaitegietan egindako eskubide horien aitorpen eta aplikazioaren etsenpluen bilduma bat148. Gainera, azterlan enpiriko oraintsukoenek baieztatzen dute inguruabar jakin batzuetan eskubide sozioekonomikoei buruzko auzipetze estrategikoak ondorio positibo bat izan dezakeela, kasu konkretuaz harago eta gizartean baztertuta dauden biztanleria-sektore handietan149.\nEspainian, ordea, EESKen justiziabilitatea hainbat oztopok blokeatua dago. Espainiako Konstituzioak beste eskubide batzuei baino babes-berme gutxiago ematen die EESKei, hezkuntzarako eskubidea alde batera utzita. Konstituzioko 53.3 artikuluak ezartzen duenez, osasunerako eskubidea (43. artikulua) eta etxebizitzarako eskubidea (47. artikulua) “politika sozial eta ekonomikoaren printzipio gidariak” dira, eta soil-soilik berorien lege-garapenarekin bat etorriz gauza liteke horien galdagarritasuna eta justiziabilitatea150. Praktikan, “hala estatuko nola erkidegoetako legeriak eta politikek ez dute zehazten, oro har, eskubidearen edukia, ez eta horri nork erantzungo dion ere. Eta jakinekoa da edukia garbi ez duten eskubideak erraz urra daitezkeela, nekez galda daitezkeela eta aukera gutxiago dagoela justiziaren aurrean erreklamatzeko”151.\nKonstituzioko oinarrizko eskubideen mailaketaren ondorioak batez ere agerian geratzen dira krisi ekonomikoko garai hauetan. Urrutirago joan gabe, Osasun Sistema Nazionalaren (SNS) iraunkortasuna bermatzeko eta prestazioen kalitatea eta segurtasuna hobetzeko premiazko neurriei buruzko apirilaren 20ko 16/2012 Lege-dekretuko zioen azalpenean152, Espainiako Gobernuak lege-dekretuaren tresna arauemailea erabili izana hauxe esanez justifikatzen du: osasunerako eskubidea denez gero, 86. artikuluko konstituzio-betekizuna «erlaxatu egiten da, Konstituzioko I. Tituluko III. Kapituluko politika sozial eta ekonomikoaren printzipio gidari bat delako”153.\nKontuak eman beharrarekin eta ordainerako eskubidearekin batera –ordain judiziala barne dela–, honako hauek ere printzipio garrantzitsuak dira: gardentasuna, informaziorako sarbidea eta parte-hartze aktiboa. Giza Eskubideen Europako Auzitegiak «informazioa jasotzeko askatasuna» nozioaren interpretazio hedakor bat egin du progresiboki (Giza Eskubideen Europako Hitzarmeneko 10.1 artikulua), eta aitortu du badela informazioa eskuratzeko eskubide bat154. Ozeano Atlantikoaren beste aldean, Giza Eskubideen Amerika Arteko Gortea oso irekia agertu da goraka egiten ari den eskubide horrekin:\n“Estatuaren jarduna kudeaketa publikoaren publizitate eta gardentasunaren printzipioek gidatu behar dute; beraz, haren jurisdikziopean dauden pertsonek estatu-kudeaketen kontrol demokratikoa egin dezakete eta funtzio publikoak behar bezala betetzen ari ote diren eztabaidatu, ikertu eta hausnar dezakete. Estatuaren kontrolpean dagoen interes publikoko informazioa eskuratzeak bide eman dezake kudeaketa publikoan parte hartzeko, informazio hori eskuratuta egin daitekeen gizarte-kontrolaren bidez. (...) Iritzi publikoaren bidez egiten den kontrol demokratikoak estatu-jardueren gardentasuna bultzatzen du eta funtzionarioen kudeaketa publikoaren gaineko erantzukizuna sustatzen du. Horregatik, pertsonek kontrol demokratikoa egin ahal izan dezaten, Estatuak bermatu egin behar du bere kontrolpean duen interes publikoko informazioa eskuratu ahal izatea. Kontrol demokratiko hori baliatzeko modua emanda, pertsonek gizartearen interesetan gehiago parte hartu ahal izatea sustatzen da”155.\nParte-hartze aktiboari dagokionez, bi noranzkokoa da gizarte-eskubideen babes-maila egoki batekin duen erlazioa. Batetik, biztanleen parte-hartze aktiboa botere publikoek kontuak emateko duten prozesu ireki eta zabal baten parte da. Hau da, botere publikoek giza eskubideei dagokienez dituzten betebeharrak beteko badituzte, herritarren parte-hartze aktiboa errespetatu eta sustatu behar dute. Eta, bestetik, gizarte-eskubideak neurri egokian eskuratzea beharrezko baldintza da, nahiz eta aski ez izan, parte-hartze politikoa askatasunez eta berdintasun-baldintzetan egin dadin. Gizarte-bazterketa, beraz, bi gabeziaren emaitza da: batetik, oinarrizko gizarte-eskubideak (hezkuntza, osasuna, etxebizitza eta abar) eskuratu ezina, eta, bestetik, erabakiak hartzeko prozesuen ikusezintasuna eta prozesu horietan parte hartu ezina. Eskubide sozioekonomikoak gauzatzeko politika publikorik ez izatea oztopo bat da baztertuta geratzeko arriskuan dauden pertsonak komunitateko kide senti daitezen, eta, ondorioz, hondatu egiten du prozesu demokratikoa.\n134 NBE: A/KONF.157/23 dok., 1993ko uztailaren 12a, 5. paragrafoa.\n135 GEEA. Airey Irlandaren aurka kasua, 1979ko urriaren 9ko Epaia, 26. paragrafoa.\n136 T.H. Marshall, “Citizenship and Social Class”, in Jeff Manza eta Michael Sauder, Inequality and Society, W.W. Norton and Co., 2009, 148-154. or. (Lehenengoz 1950ean argitaratutako saiakera).\n137 Hori ere berretsi du Espainiak (BOE, 103. zk., 1977ko apirilaren 30a).\n138 EESKen Batzordea, 20. Ohar Orokorra: Bereizkeriarik eza eta eskubide ekonomiko, sozial eta kulturalak, NBE: E/C.12/GC/20 dok., 2009ko uztailaren 2a, 7. paragrafoa.\n139 EESKen Batzordea, 3. Ohar Orokorra: Alderdi diren Estatuen betebeharren izaera, NBE E/1991/23 dok., 1990eko abenduaren 14a, 12. paragrafoa.\n140 Katalogazio horren jatorria Asbjorn Eide-ren The Right to Adequate Food as a Human Right txostena da: NBE E/CN.4/Sub.2/1987/23 dok., 1987ko uztailaren 7a, 66-69. paragrafoak. Ordutik, hiruko sailkapen hori hartu du Nazio Batuetako EESKen Batzordeak ere, eta ia aho batezkoa da doktrinan.\n141 EESKen Batzordea, 3. Ohar Orokorra, 1990, 4. paragrafoa.\n142 EESKen Batzordea, 9. Ohar Orokorra: Itunaren barne aplikazioa; NBE: E/C.12/1998/24 dok., 1998ko abenduaren 3a, 5. paragrafoa.\n143 EESKen Batzordea, Itunaren Hautazko Protokoloarekin bat etorriz erabilgarri dauden baliabide guztiak erabili arteko neurriak hartzeko betebeharraren ebaluazioa: Adierazpena, NBE: E/C.12/2007/1 dok., 2007ko irailaren 21a, 8. eta 10. paragrafoak.\n144 EESKen Batzordea, 3. Ohar Orokorra, 1990, 10. paragrafoa.\n145 EESKen Batzordea, 3. Ohar Orokorra, 1990, 9. paragrafoa; Giza Eskubideen aldeko goi-mandataria, Eskubide ekonomiko sozial eta kulturalei buruzko araudiaren aplikazioari buruzko txostena, NBE: E/2009/90 dok., 2009ko ekainaren 8a, 15. paragrafoa.\n146 Helen Potts, Accountability and the Right to the Highest Attainable Standard of Health, University of Essex: Human Rights Centre, 2008, 13-30. or.\n147 EESKen Batzordea, 9. Ohar Orokorra, 1998, 3 eta 10. paragrafoak.\n148 Esate baterako, International Commission of Jurists, Courts and the Legal Enforcement of Economic, Social and Cultural Rights: Comparative Experiences of Justiciability, 2008. Ikus EESKetarako Nazioarteko Sareko jurisprudentzia-datuak ere: http://www.escr-net.org/caselaw/caselaw.htm?attribLang_id=13441.\n149 Daniel M. Brinks y Varun Gauri, The Law’s Majestic Equality? The Distributive Impact of Litigating Social and Economic Rights, Policy Research Working Paper 5999, The World Bank Development Research Group, 2012ko martxoa.\n150 Konstituzioko 53.3 artikulua: “Hirugarren kapituluan aitortutako printzipioak onartu, errespetatu eta babestu egin behar dira, eta legeria positiboak, eginera judizialek eta botere publikoen jardunak horiexek izango dituzte kontuan. Jurisdikzio arruntean halakoak alegatu ahal izateko, nahitaezkoa da haiek garatzen dituzten legeak aintzakotzat hartzea”.\n151 Amnesty International, Derechos a la intemperie: Obstáculos para hacer valer los derechos económicos, sociales y culturales en España, 2011, 8. or.\n152 BOE, 98. zk., 2012ko apirilaren 24koa.\n153 Konstituzioko 86.1 artikulua: “Aparteko eta presazko beharrizana dagoenetan, Gobernuak behin-behineko lege-xedapenak eman ditzake, lege-dekretuen forma hartuz; horiek ezingo dute eraginik sortu estatuaren oinarrizko erakundeei buruzko antolamenduan, Lehenengo Tituluak arautzen dituen herritarren eskubide, eginbehar eta askatasunetan, autonomia-erkidegoen araubidean, ezta hauteskundeei buruzko zuzenbide orokorrean ere”.\n154 GEEA, Társasag a Szabadságjogokért Hungariaren aurka kasua, 2009ko apirilaren 14ko Epaia, 35-36. eta 38. paragrafoak.\n155 Giza Eskubideen Amerika Arteko Gortea, Claude Reyes eta beste batzuk Txileren aurka kasua, 2006ko irailaren 19ko Epaia, 86-87. or.


Badator 'III. Zurrumurruen kontra, sartu aterpean' - bizkaie.biz\nBadator 'III. Zurrumurruen kontra, sartu aterpean'\nBizkaie! 2019-07-08 10:25\nKulturartekotasuna, identidadea eta errespetua lako balioak nabarmenduko ditue.\nBilboko Udala 2013tik dabil zurrumurruen kontrako proiektua garatzen, diskriminazionari aurrea hartzeko, bizikidetzea hobetzeko eta atzerritarren inguruko estereotipo negatiboei aurre egiteko. Ekimen hau Herritarren eta Aniztasunaren II Udal Planera batutako konpromisoaren barruan dago.\nBilboko Udala berbearen indarra erabiliko dau barriro be bereizkeriaren kontrako burrukan eta aurreretxiakaz amaitzeko, horretarako antolatu dauelako 'Zurrumurruen kontra, sartu aterpean' kontakizun laburren III. Lehiaketea.\nBaldintza bakarra dago parte hartzeko: 18 urte beteta izatea. Kontakizunek gehienez lau orriko luzerea izango dabe eta Arial 12 edo antzeko letran, espazio bikotxaz eta orriaren alde bakarrean idatzita. Kontakizunak originalak eta argitaratu bakoak izango dira.\nKulturartekotasuna, arrazakeriaren eta aurreretxien kontrako burrukea, nortasuna eta errespetua, bai eta bizikidetzearen balioa be, landuko dira kontakizunetan, besteak beste. Lanak aurkezteko epea irailaren 1etik 30era arte egongo da zabalik hemen.\nLankidetzea, Bizikidetzea eta Jaiak Sailak izentautako epaimahai parekideak urtea amaitu aurretik aukeratuko ditu irabazleak. Hizkuntza-modalidade bakotxeko lehenengo saria 350 eurokoa izango da eta bigarrena 150 eurokoa. Gainera, finalista guztien lanak liburu batera batuko ditue, lehiaketearen aurreko edizinoetan bezala.\n2017tik, udalaren estrategiak sorkuntzazko idazketearen eta literaturearen inguruan esku-hartzeko amesa dauka, hain zuzen be, irudi eta diskurso barriak eregiteko tresna moduan sormena sustatzeko asmoz. Sorkuntzazko idazketa tailerrak eta urteroko lehiaketea dira horretarako egiten diran jardueretako batzuk.\nHorrezaz gan, pintxo-pote literarioa be egiten da, estrategiagaz bat egiten daben ostalariakaz batera. Hor, literatur lehiaketearen irabazleek eta finalistek euren lanak irakurten ditue, proiektua auzoetara hurreratzeko eta dibersidadeari eta bizikidetzeari buruzko irudi barriak konpartiduteko.


Musakolako jaiak, martxa onean - Arrasate - Goiena.eus\nMusakolako jaiak, martxa onean\nTxomin Madina Milikua 2015-05-16 22:18\nEguraldi petralak gehiegi lagundu ez arren, Musakola auzoan festa giroa da nagusi asteburu honetan eta horretaz jabetzeko, bertatik autoan pasatu besterik ez dago: jende ugari ikusten da auzoko tabernen kanpoaldean. Eta horietako asko, gainera, aurtengo sanisidroetarako atera duten kamiseta berdea soinean dutela.\nGaur izan da jaietako ekitaldi nagusietako bat, Urrezko Astokiloen banaketa, eta aurten hiru pertsonak jaso dute sari preziatua: Iban Goñi auzo alkateak, Goio Etxenagusiak eta Oxel Apraizek. Jaietan egindako lana aitortu gura izan diete sariarekin.\nHerri bazkaria ere egin dute gaur San Isidro eliza ondoko karpan, eta 180 lagun batu dira bertan plastiko artean ondo babestuta.\nAmaia DJk, Kaixo taldeak eta auzoko pertsonaia xelebreekin egingo duten moda ikuskizunak alaituko dute gaurko gaua, eta bihar, domeka izango da sanisidroen azken eguna. Bihar, gainera, egongo da egitarauan aldaketarik: Arrasateko Trikiti Eskolakoek beharrean, txaranga batek animatuko ditu eguerdiko txikiteoa eta arratsaldeko kalejira.\nARGAZKI GALERIA: Musakolako jaiak\nTxomin Madina Milikua 2015 mai 16 Arrasate


Sailkapen-faseko saioak amaituta BBK Sariketan - Nontzeberri\nHasiera/BERTSOTAN/Sailkapen-faseko saioak amaituta BBK Sariketan\nSailkapen-faseko saioak amaituta BBK Sariketan\nAmaitu dira sailkapen-faseko saioak BBK Sariketan, atzo eta herenegun egin diren saio biekin. Lehen saioa Igorreko saioa kultur aretoan izan zen, Arratia eta Durangaldeko taldeen artean, 200 bat ikasle arretatsuren aurrean, eta atzokoa berriz Zallako institutuan, 150 bat ikusleren aurrean, Enkarterri eta Busturialdekoen artean.\nIrabazleak eta beraz sailkatuak, Durangaldea eta Busturialdea izan dira.\nBeraz, datorren asteko astearte eta asteazkenean, finalaurrekoak egingo dira, Derio eta Markinan. Derioko Txorierri institutuan, 11:30ean, Ipar Uribe eta Lea Artibai lehiatuko dira, eta hurrengo egunean, Markinako Lea-Artibai ikastetxean, 11:30ean, Durangaldea eta Busturialdea izango dira aurrez aurre.\nDakizuenez, finala, martxoaren 23an izango da, Bilboko Kafe Antzokian, 19:00etan.\n“Zentzua eta iraunkortasuna”, abangoardiako proiektua\n“Denbora galtzen” ikuskizuna taularatuko dute Gazteszenan\nGorka Pagonabarraga onena Eskolarteko finalean\nEuskarazko eta arabierazko ahozko bat-batekotasunaz


Erreformen aurka berretsi dira ikasleak, euripean ere - Tolosaldea - Tolosaldeko ataria\nErreformen aurka berretsi dira ikasleak, euripean ere\nRebeka Calvo Gonzalez 2015-02-26 20:08\nEguerdian Trianguloan egin dute mosaikoa, ikasleek\nIkasle Abertzaleak-ek deituta greba eguna dute gaur, ikasleek. Goizean elkarretaratzea egin dute Trianguloan, eta iluntzerako manifestazioa deituta bazen ere, euriagatik Trianguloa plazan bertan geratu dira, elkarretaratzea osatuz. Atariak IAko Iñigo Aranbururekin hitz egin du:\nGaurkoa protesta eguna izaten ari da ikasleentzat eta Ikasle Abertzaleakek deituta mobilizazioak izaten ari dira Tolosaldean. 09:00etan Tolosako Orixe institutuan elkartu dira eta ikastetxez ikastetxe protesta zaratatsua egin dute. Ondoren, eguerdian, Trianguloan Euskal Herrirako hezkuntza eredu propioa aldarrikatu dute mosaiko bat osatuz. Eguna amaitzeko, berriz, Trianguloa plazan egin dute bilkura, 19:30ean; manifestazioa aurreikusita bazegoen ere, eguraldia dela eta, plazan bertan geratu dira, elkarretaratzea osatuz, Erreformei planto, eraikuntzara salto leloa defendatuz.\nIkasle Abertzaleakeko Iñigo Aranburuk azaldu duenez, «erreformei planto» egiteko deitu dute gaurko protesta eguna. «Madrildik inposatu nahi dizkiguten erreformak alde batera utzi nahi ditugu, eta horrez gain Euskal Herrian gure hezkuntza nahi dugula nabarmendu nahi dugu, euskalduna eta herritik herriarentzat egina izango dena».\nEra berean, ezarri nahi dituzten erreforma guztiek «pixkanaka hezkuntza sistema pribatizatzea» dutela helburu esan du: «Enpresarien esku hartzea bultzatu eta beraiek ezarri nahi dituzten baloreak sartu nahi dizkigute txiki txikitatik. Unibertsitatean egin nahi duten erreforma horrek ere hori du helburu nagusi; graduen urteak hiru urteetara jaitsi nahi dituzte eta masterrak bi urteetara igo, eta kontuan hartu behar da masterrak %80 garestiagoak direla eta honek suposatzen duena da gutxi batzuk bakarrik ikasi ahalko dutela, dirua dutenek, eta ez dutenek uko egin beharko diotela ikasteari».


Mutil bulbadunak eta neska zakildunak - - euskalerriairratia.eus\nMutil bulbadunak eta neska zakildunak\nKepa Yecora 2017-01-11 12:19\nAurtengo lehenengo hotzaldiaren ondoren, billabesa geltokietan errealitate gordina ikusteko aukera izan dugu Crishallys Euskal Herria burutzen ari den kanpainarekin.\nEgia borobila islatzen da irudiotan: badira zakila duten neskak eta bulba duten mutilak. Lehenengo aldia dugu honelako ekimena Euskal Herri mailan. Gutxitan izan ditugu horren zuzena eta agerikoa den askatasunaren eta aniztasunaren aldeko kanpainak. Estatu Batuetan bizi eta euskal jatorriko pertsona batek eman duen diruari esker gauzatzen ari da Hego Euskal Herriko lau hiriburuetan.\nUrte gutxi daramagu haurren transexualitateaz hitz egiten eta, zoritxarrez, gaur egun haur trans gehienek sufritu egiten dute gizarteak egoki jokatzen ez duelako, eta neurri handi batean errealitate horren berri ez duelako.\nAdingabe transexualekin berriki egindako ikerketek agerian uzten dute haien identitatea errespetatu eta laguntzen denean, bizi-kalitatearen eta zoriontasunaren mailaren adierazleak adin bereko gainontzeko biztanleen antzekoak direla. Beraz, beraien zoriontasuna gure esku ere badago.\nHego Euskal Herriko lau hiriburuetan bolada batean ikusiko ditugu afixak, eta urtarril hotz eta umel honetako protagonistak izatea nahi nuke. Ongi erreparatu kartelei: neska bulbadun eta zakildunak, mutil zakildun eta bulbadunak korrika, biluzik, pozik , algara betean…\nOihartzun handia izaten ari da komunikabideetan ekimen hau. Ikustekoa da billabesa itxoin bitartean nolako begiradak eta iritziak sortzen diren kartel handi horien gainean. Facebookek eten egin du kartelen zabalkundea, baina azkar eta taxuz etorri da erantzuna: egin ezazu selfie bat Chrysallis EHren kartelarekin eta igo sare sozialetara.\nEgin dezagun bat aniztasunarekin.


Zenbat erreaktore nuklear daude munduan? - EU | Greenpeace España\nZenbat erreaktore nuklear daude munduan?\nEnergia nuklear-fabrikak operatzen duten 31 herri daude. Guztira 403 erreaktore operatibo dituzte, epe luzerako geldialdi egoeran (LTO) dauden haiek kanpo utziz. 2002ko maximoa baino 35 erreaktore nuklear gutxiago, orduan 438 operatzen zuten. Azken urtean instalatutako erabateko edukiera, 2000ko mailekin konparatuz, %1a baino gutxiago handitu zen 351 GW-etara iristeko. Sorkuntza 2,476 TWh-etara heldu zen 2016an, gutxi gorabehera 2006ko maximo historikoaren azpiko %7a.


Irekia Eusko Jaurlaritza - Gobierno Vasco :: Kultura eta Hizkuntza Politika Sailak 11,9 milioi euro bideratuko ditu lehentasunezko jardun-eremuak dinamizatzera, 5 proiekturen bidez\nKultura eta Hizkuntza Politika Sailak 11,9…\nFinantzatuko diren proiektuek Ezkerraldea, Enkarterri eta Oarsoaldea eskualdeak sustatzen lagunduko dute\nOrkonera Industria Ondare Higigarriaren Zentroa, Sestaoko Labe Garaia jendearentzat irekitzeko jarduketak, Zallako zelulosa fabrika zaharrean Artisten Zentroa sortzea, Albaola Itsas Faktoriako azpiegiturak handitzea eta Errenteriako Agustinetako eskola zaharren eraikinean Artisten Barrutia zabaltzea izango dira bultzatuko diren 5 proiektuak\nEusko Jaurlaritzak 180 milioi euroko ezohiko inbertsio-plana onartu zuen maiatzean, egoera ahulenean dauden eskualdeetan edo lehentasunezko arreta eremuetan (Meatzaldea, Enkarterri, Oarsoaldea eta Aiaraldea) trakzio-proiektuak dinamizatzeko. Eskualde bakoitzeko eragile ekonomiko, sozial eta erakundeek modu erabakigarrian esku hartu duten partaidetza- eta lankidetza-prozesuaren ondoren, Eusko Jaurlaritzako Kultura eta Hizkuntza Politika Sailak bost proiektu bultzatuko ditu:\nOrkonera Industria Ondare Higigarriaren Zentroa\nSestaoko Labe Garaia jendearentzat irekitzeko jarduketak\nZallako zelulosa-fabrika zaharrean Artisten Zentro bat sortzea\nAlbaola Itsas Faktoriako azpiegiturak handitzea\nErrenteriako Agustinetako eskola zaharren eraikineko Artista barrutia\nHelburua da aurten bertan martxan jartzea eta aldundiekin, udalekin eta eskualdeko eragileekin lankidetzan gauzatzea 2021etik 2023ra bitartean.\nOrkonera Euskal Autonomia Erkidegoko industria-ondare higigarriaren gordailuak, Kultura Ondarearen Zuzendaritzak kudeatzen duenak, 2.000 pieza baino gehiagoko bilduma du, forma, neurri eta jatorri askotakoak. Barakaldoko Udalarekin egindako akordio baten bidez, Lutxanako Orkonerako pabilioiak Eusko Jaurlaritzari utzi zizkion, industria-ondare higigarriaren gordailua kontserbatu eta bisitagarria izan zedin.\nInbertsioa 3,9 milioi eurokoa izango da testuinguru sozioekonomiko, kultural eta geografiko egokian, langile-jatorriko auzo batean, non bilduma integratzea errazagoa den, industriala berezkotzat jotzen duen herritarrengandik hurbil baitago. Gainera, Bizkaiko industrializazioaren ardatza izan den itsasadarretik gertu gauzatuko den proiektua da.\nSestaoko Labe Garaia\nEusko Jaurlaritzako Kultura eta Hizkuntza Politika Sailak 2,4 milioi euro inbertituko ditu Kultura Ministerioaren jabetzakoa den Sestaoko Labe Garaia dagoen eremua urbanizatzeko obretan, bai eta kanpoko eta barruko irisgarritasuna errazteko obretan ere. Sestaoko Labe Garaia Kultura Ondasun izendatu zuen Eusko Jaurlaritzak 2005ean, monumentu kategoriarekin. Bestalde, Kultura Ministerioa labe garaia zaharberritzeaz arduratuko da. Proiektu osoa Sestaoko Udalak, Eusko Jaurlaritzak eta Kultura Ministerioak koordinatuko dute.\nEusko Jaurlaritzak, Kultura eta Hizkuntza Politika Sailaren bitartez, 2,5 milioi euro inbertituko ditu Albaola Itsas Faktoriako azpiegiturak handitzeko lanetarako. Espazioaren azpiegiturak hobetzeko obrak izango dira, jarduera berriei ekiteko eta Museoaren eta ontziolaren harrera-gaitasuna handitzeko. Gainera, inbertsio horren helburua eraikinaren efizientzia eta jasangarritasun energetikoa hobetzea izango da.\nErrenteriako Artisten Barrutia\nLehentasunezko jarduketa-eremuen barruan Kultura eta Hizkuntza Politika Sailak sustatutako laugarren proiektua Artisten Barrutikoa da, Errenteriako Agustinetako eskola zaharren eraikinean irekitzea aurreikusten dena. Kultura- eta sormen-industrien arloko enpresentzako bultzada izango da. Horretarako, enpresa ekintzailetzarako gune berri bat sortuko da Agustinetako eskola zaharretan, 1.200 metro koadroko hiru solairurekin. Helburua kalitatezko lanpostuak sortzea eta inbertsio pribatua erakartzea izango da, beti ere Artisten Barrutian sortuko diren enpresen erakargarritasuna dela eta. Milioi bat euroko inbertsioa egingo da proiektu honetarako.\nZallako Artisten Zentroa\nBosgarren proiektua ere sormen- eta kultura-industriei lotutakoa da. 2.158.000 euroko inbertsioa egingo da talentu artistikoa eta, hedaduraz, sormena sustatzeko espazio bat sortzeko. Horretarako, "Guata" izeneko industria-eraikina zaharberrituko da, eta kultura- eta sormen-garapenarekin lotutako erabilera berrietara bideratuko da.


IK4-IDEKO-k Inteligentzia Lehiakorraren inguruko lehenengo jardunaldiak antolatu ditu. - Ideko\nIK4-IDEKO-k Inteligentzia Lehiakorraren inguruko lehenengo jardunaldiak antolatu ditu.\nIragan urtarrilean, IK4-IDEKO Zentro Teknologikoaren Elgoibarko egoitzan egin ziren zentroak antolatutako Inteligentzia Lahiakorraren inguruko lehenengo jardunaldiak.Saioaren hasieran Nerea Arangurenek , IDEKO-IK4-ko Berrikuntza eta Esplotazio Tekonologikoko Zuzendariak, Zentro Teknologikoaren aktibitatearen eta ikerketa lerroen inguruko aurkezpen bat egin zuen. Hori eginda, berak jarraitu zuen Berrikuntza Estrategikoko Ikerketa lerroaren baitan kokatutako jardunaldietako gaien sarrera egiten.\nOndoren, Ander Azkarate doktoreak, Berrikuntza Estrategikoko linea kudeatzaileak, zentro teknologikoak garatutako Berrikuntza eredua aurkeztu zuen eta inteligentzia lehiakorra eredu horren zati garrantzitsu bezala kokatu zuen.\nHirugarren zatia Juan Antonio Arrietak egin zuen, IK4-IDEKOko ikerlaria eta "Inteligentzia Lehiakorreko sistemen balio erantsiaren identifikazioa" ikerketarekin, duela gutxi doktore titulua lortu duena. Bere ikerketaren emaitzak aurkeztu zituen batez ere industria mundutik etorritako parte hartzaileen aurrean.\nParte hartzaileek beraien esperientziak elkar trukatzeko aukera izan zuten etenaldian zehar, eta ondoren Elena Urkiak, Berrikuntza Estrategikoko ikerlariak, IDEKOk parte hartu duen arrakasta kasu nagusien berri eman zuen, eta desberdindu egin zituen IL ereduak, IL erremintak eta IL laguntzeko sistemak.\nJardunaldia IK4-IDEKOko instalazioak bisitatuz bukatu zen. Bertan parte hartzaileek aurrez-aurre ikusi ahal izan zituzten Elgoibarko zentroak garatutako proiekturik berritzaileenetariko batzuk.


Isurketa ekologikoki egitea | Consumer\nIsurketa ekologikoki egitea\nIngurumena zikindu gabe arropa ongi garbitzeko eta aldi berean dirua aurrezteko aholkuak jarrai ditzakete kontsumitzaileek.\nGarbigarriek arropa garbitzen dute, baina elementu batzuk oso kutsagarriak izan daitezke. Garbigailu eta lehorgailu gehiegi erabiltzeak energia xahutzea dakar, eta horrek kalte egiten dio ingurumenari eta poltsikoari. Aholku erraz batzuk baliagarriak izan daitezke gutxien kutsatzen duten garbigarriak aukeratzeko eta arropa ekologikoki eta merkeago garbitu eta lehortzeko.\nOhiko garbigarriak: nola aukeratu gutxien kutsatzen dutenak\nGarbigarri komertzialek emaitza onak lortzen dituzte garbiketan, baina osagai batzuek ingurumen-inpaktu handia eragin dezakete. Horietako batzuk oso kaltegarriak dira eta ia ez dira sartzen, kloroan oinarritutako zuritzaileak bezala. Dioxinak edo furanoak bezalako substantziak sortzen ditu, izaki bizidunen ehunetan metatzen direnak eta osasun arazo larriak sortzen dituztenak, hala nola, fetuaren malformazioak edo minbizia.\nKontsumitzaileak funtsezkoak dira produktu horien ingurumen-inpaktua murrizteko. Alde batetik, beren eragin poluitzaileak murrizteko ahalegin handiena egiten duten enpresetako garbigarriak aukera ditzakete. Bestalde, enpresa eta erakundeei neurri zorrotzagoak eska diezazkiekete modu publiko eta aktiboan, osasuna eta ingurumena zain ditzaten.\nGarrantzitsua da garbigarriaren disoluzio-mota bat edo beste aukeratzea. Kontuan hartu behar da garbigarri likidoa erabilgarria izan daitekeela eguneroko garbiketarako, nahiz eta garbigarri hautsa benetan zikinerako gorde, EROSKI CONSUMER aldizkariak egindako txosten batek adierazten duen bezala. Kontzentratuak ere gomendagarriagoak dira, EROSKI CONSUMER aldizkariko beste azterlan batek dioenez, substantzia kaltegarrien kopurua murrizten baitute, eta ohiko substantzien antzeko emaitzak dituzte.\nSubstantzia batzuk oso kaltegarriak dira eta ia ez dira sartzen, kloroan oinarritutako zuritzaileak bezala.Etiketek ingurua gehiago errespetatzen duen erosketa-erabakia hartzen lagun dezakete. “Biodegradagarria” jartzen badu, indarrean dagoen legeria betetzeko, osagai tentsioaktiboek propietateak galtzen dituzte uretara isuri eta 28 egunera, gutxienez %90ean. Tentsioaktiboak, uraren azaleko tentsioa murrizteko eta zikinkeria kentzeko erabiltzen direnak, bolumenaren arabera dira hondakin uren kutsatzaile nagusiak. Horregatik, araztegiek ahalegin handia egin behar dute horiek kentzeko, eta ibilgu naturaletan amai daitezke. Gainera, petroliotik datoz, erregai ez-berriztagarri eta kutsatzailea.\nAraututako beste ohar batzuk “Ez du klororik” edo “Ez du NPErik” dira (surfaktanteak, orbanak hausteko erabiltzen direnak, petroliotik eratortzen dira eta ugalketa-gaitasuna eta uretako faunaren biziraupena aldatzen dituzte).\nProduktuak osagaien toxikotasunari buruzko informazio argia eman behar du. Saihestu egin behar dira, besteak beste, perkarboxilatoak edo polikarboxilatoak dituzten detergenteak, adibidez, indartzaileak. Substantzia horiek eutrofizazioa izeneko fenomenoa sortzen dute ibai eta lakuetan, eta horrek nabarmen murriztu dezake uren biodibertsitatea. Bakterioen kontrako elementuek ez dute erabilera praktikorik, eta uretako bakterio-bizitzan arazoak sor ditzakete. Oxigeno aktiboa beste zuritzaile batzuk baino hobea da, eta, ahal dela, perboratoaren ordez perkarbonatoa duena, uretako bizitzarako toxikoa dena.\nFabrikatzaile batzuek petroliotik eratorritako koloratzaileak eta lurrinak gehitzen dituzte, eta ftalatoak dituzte, hainbat osasun-arazo eragiten dituztenak. Leungarriek, beharrezkoak ez izateaz gain, substantzia kaltegarrien eta petroliotik datozenen zerrenda luzea eransten dute: toluenoa, trimetilbentzenoa, estirenoa, fenola, etab. Azken finean, garbigarri errazenak aukeratzea komeni da, ahalik eta produktu gutxien erantsita.\nOntziratzeak ere eragina izan dezake ingurumenean. Hobe da material birziklatuak eta birziklagarriak dituzten produktuak aukeratzea. Zalantzarik izanez gero, papera edo kartoia edukiontzi urdinetan birzikla daitezke, eta PET plastikozko ontziak, edukiontzi horietan. Nolanahi ere, ontziratzeko zenbat eta material gutxiago izan, orduan eta gutxiago birziklatzeko beharra.\nGarbigarri ekologikoak eta etxekoak\nEnpresa batzuek ingurumenari buruzko ekimenetan edo jokabide-kodeetan oinarritutako detergenteak egiten dituzte. Xaboi, Garbigarri eta Mantentze-lanetako Produktuen Elkarteak (AISE), ohiko fabrikatzaile gehienak biltzen dituenak, 1997an Wash Right (ongi garbitu) programa sortu zuen, haren eragina murrizteko. Printzipio horiek betetzen dituzten enpresa elkartuek programaren logotipoa jar dezakete beren produktuetan.\nGarbigailuaren kontsumoaren %85 ura berotzeko erabiltzen da.Europako Batzordeak hainbat erabaki hartu ditu detergenteen kutsadura murrizteko. 1998an, Wash Right programa onartu zuen fabrikatzaile guztientzat, eta, urtebete geroago, detergente batek Europako etiketa ekologikoa eraman ahal izateko beharrezko baldintzak zehaztu zituen. Espainian, Proeco Química eta antzeko enpresek lortu dute EBko ekolabela.\nBeste aukera bat sistema alternatiboak aukeratzea da. “Garbiketako intxaurrak” Sapindus mukorossiren fruituak dira, “xaboiaren zuhaitza” deitzen zaiona. Indian eta Nepalen, jatorriz, mendeetan erabiltzen dira garbigarri gisa. Aldekoen arabera, arropa eta baxera garbitzeko erabil daiteke, ilerako xanpu gisa, intsektuen uxagarri gisa, eta ez da oso garestia: kilo batek 20 euro inguru balio du eta urtebete iraun dezake. Hala ere, “ekolak” deiturikoak ez dira gomendagarriak, ez baitute oinarri zientifikorik.\nKontsumitzaileek beren garbigarriak eta garbigarriak ere egin ditzakete. Bikarbonatoa, ozpina eta limoi-zukua dira etxean erraz egin daitezkeen detergenteen oinarriak, zenbait webgunetan azaltzen den moduan.\nGarbigailua, lehorgailua eta esekitokia ondo erabili.\nGarbigailua eta lehorgailua erabiltzean, aholku batzuk ekologikoagoak izateko eta energia, ur eta diru gutxiago gastatzeko erabil daitezke. Lehenik eta behin, etxetresna elektriko horiek erosi aurretik, haien ezaugarriei erreparatzea komeni da. Energia-eraginkortasunaren etiketak kontsumo elektrikoa adierazten du: A sailkapena duen eredu batek G letra duen baten erdia kontsumitzen du. Lehorgailuei dagokienez, Dibertsifikaziorako eta Energia Aurrezteko Institutuak (IDAE) gasezko ereduak gomendatzen ditu energia aurrezten dutelako.\nEtxetresna elektriko horiek etxean daudenean, guztiz betetzea komeni da, karga erdiko berariazko programa bat izan ezean. Arropak garbigailura sartu aurretik, koloreen, ehun-motaren edo zikinkeria-mailaren arabera multzokatu behar dira, garbiketa optimizatzeko. Koloretako jantziak, sintetikoak eta zikin gutxikoak programa laburragoekin edo tenperatura baxuagoekin garbitu daitezke, eta zuriak edo oso zikinak baino garbigarri gutxiagorekin. Orban zailak lehenago garbitzea komeni da.\nArropa oso zikina dagoenean izan ezik, hotzean edo tenperatura baxuan (30 gradu baino gutxiago) garbitzeak emaitza onak emango ditu eta energia asko aurreztuko du: garbigailuaren kontsumoaren %85 ura berotzeko erabiltzen da. Detergentea gutxiago erabil daiteke ura biguna bada (eskuak xaboiarekin garbitzean apar asko egiten duen egiazta daiteke). Gainera, detergenteaz gehiegi baliatzen bada, baliteke urak dena ez eramatea eta arropan gelditzea harrapatutako zikinkeriarekin batera.\nArropa-garbigailuak bere lana egin duenean, arropa atera ondoren atea irekita uztea komeni da, danborra ez oxidatzeko eta atearen goma ez hondatzeko.\nHurrengo pausoa arropa lehortzea da: esekitoki batean eguzkitan jartzea da modurik errazena, ekologikoena eta merkeena. EDAIk gogorarazten du lehorgailuak energia asko kontsumitzen dutela. Sistema tradizional horren aldekoek ziurtatzen dute faktura elektrikoaren %15 aurrez daitekeela, arropa gehiago irauten duela eta desinfektatu egiten dela.\nHala ere, esekitokia ez da beti posible, baina lehorgailuarekin ere ez da beharrezkoa. Arropa heze ez dadin eta energia gehiago gastatu behar ez izateko, komenigarria da garbigailuan zentrifugatzea ahalik eta azkarren. Lehorgailuek ere badituzte emaitzak hobetzen dituzten programak. “Lisatzeko puntua” aukera da gomendagarriena.\nbirziklatze energia aurreztu garbigarriak kutsadura lavadora-eu lehorgailu


2020(e)ko Urt 03, 19:03\nHori horrela da!! 😁😁\n2020(e)ko Urt 03, 09:35\n@Suagaar Udaberriko loreak azaldu baino lehen izango duzu horren aukera!😁 😁\n2020(e)ko Urt 03, 09:23\n@Suagaar mastodon.jalgi.eus @izarkom -ek abiarazi eta kudeatzen duen instantzia bat da eta momentuz ez dugu dohaintza motarik kontsideratu. @izarkom laguntzeko modu egokiena, gure ustez, bertako kide egitea litzateke. 2019an, adibidez, honako ekitaldi eta lekuetan ibili gara telekomunikazio azpiegiturak burujabeak ezartzen:\n- Lemoako Gazte Topagunea\n- G7aren kontragailurra\n- Donostiko Piratak\n- Salda badago jardunaldi feministak\n- Gernikako Astra Gaztetxea\n2020(e)ko Urt 02, 17:50\nmastodon.jalgi.eus -en erabilera arauak hemen ikus ditzakezu:\nBeste edozein argibide behar izan ezkero, galdetu lasai.\n2020(e)ko Urt 02, 15:48\n@txikillana Denontzako daukagu, feministontzat Euskalzaleontzat Antifaxistontzat\nAukera faltarik ez dago 😜\n2020(e)ko Urt 02, 12:13\nEgun on euskal #mastodon eta #fedibertso eta orohar, sare sozial libre eta banatuen aldeko kideak!\nUrte berriarekin batera, emotikono/emoji berriak gehitu dizkiogu instantziari. Ea zer iruditzen zaizkizuen...\n2020(e)ko Urt 02, 12:00\n@dabidnet @Hego Horrela da. Iazko Durangoko azokako aurkezpenean adibidez @Osoitz@mastodon.eus eta @agaraialde egon aritu ziren elkarrekin, bat https://mastodon.eus eta bestea @https://mastodon.jalgi.eus ordezkatuz, #mastodon zer zen azaltzen.\nEz da nahastu behar konpetentzia edo dibertsifikazioa eta #fedibertsoa-k bigarren hori ahalbidetzen du, dibertsifikazioa eta sare sozialen horizontalizazioa\n2019(e)ko Aben 30, 19:40\n@Hego traba zertan baina? Esango nuke oso harreman sanoa eta ona dagoela instantzia bien artean. Erabat seguru nago hala izaten jarraituko duela 🙂\n2019(e)ko Aben 31, 16:55\nBidalitako pantaila-argazkiarengatik, badirudi mastodon.eus-en saioa hasteko gunea erabiltzen ari zarela mastodon.jalgi.eus-eko kontu bat abiarazteko... Izan liteke?\n2019(e)ko Aben 29, 20:23\n2019(e)ko Aben 19, 06:39\nEgun on @txikillana,\n3.0 bertsioan kendu zen atom jarioa:\n2019(e)ko Aben 18, 21:59\nAupa @txikillana , erabiltzailearen RSSa eskuratzeko hau da helbidea:\nBukaerako .atom jarri ordez .rss jarri behar da. Ez naiz konturatu zein bertsiotan egin zen aldaketa hori, begiratuko dut.\nGure zerbitzariaren matxuraren ondorioz makina aldatu genuenean #mastodon-en eguneraketa ere egin genuen, azken bertsioa jarriz. Behar bada hor gertatu da aldaketa\n2019(e)ko Urr 20, 14:02\nAupa @txikillana! Arazo bat izan genuen zertifikatuekin eta atzo arte ezin izan genuen konpondu. Barka endredoak eta kanpetxanoak esan zuen moduan, ez da berriz gertatuko... 😓\n2019(e)ko Api 02, 09:48\nEgun on, https://mastodon.jalgi.eus mastodonkideak!\nGaur asteartea gaueko 22etatik aurrera zerbitzaria itzali egingo dugu mantenu eta konponketa lan batzuk egin ahal izateko.\nDena behar den bezala badoa, ordubete inguruko itzalketa izango da eta 23ak aldera berriz abian egon beharko litzateke.\nDena den, orro eto tut bat egingo dugu berriz martxan dagoenean.\n2019(e)ko Ots 12, 13:04\nEgun on #mastodon-herria!\nDuela aste pare bat adierazi genuen https://mastodon.jalgi.eus instantzia v2.7.0-ra gaurkotuko genuela baina bertsio horretan azaldutako akats batzuk konpontzeko v2.7.1 bertsioaren zain egon ondoren, bart gauean gaurkotu dugu azken bertsio honetara.\nHortaz, instantzia hau v2.7.1 eguneraketarekin dabil orain.\n2019(e)ko Urt 21, 16:27\nkasu euskal #mastodon-kideak!\nMastodon v2.7.0 bertsioa argitaratu berri da eta egin ohi dugun bezala, larunbatean iluntzeko 22:00etatik aurrera https://mastodon.jalgi.eus instantziaren bertsio gaurkotzea egingo dugunez, minutu batzuetan instantzia geldiaraziko dugu. Okerrik ez bada minutu gutxiko geldialdia izango bada ere, larunbatean egunean zehar geldialdia gogoraraziko dizuegu.\n2018(e)ko Aben 03, 21:57\n@admin @durangokoazoka Ideia ona #DurangokoAzoka-ko emojiarena. Zuen baimenarekin, gure instatziara inportatuko dugu...


Vignemalera egingo du hurrengo irteera Arrastaka mendizale elkarteakBy Beasaingo Hitza on 2012/07/10 in Kirola Beasaingo Arrastaka mendi elkarteak Frantziako Pirinioetara egingo du hurrengo irteera. Uztailaren 21 eta 22ko asteburuan joango dira, eta besteak beste, Gavarnie eta Vignemale mendiak igoko dituzte. Bideak eskaintzen dituen «ikuspegi zoragarriak» gozatzeko aukera ere izango dela azaldu dute antolatzaileek. Izena, hilaren 17an egingo duten bileran eman beharko da. Uda aurretik antolatu duten azken lasterketa izango da hilaren 21 eta 22koa. Aurreneko egunean, Lourdesera (Frantzia) iritsi eta handik abiatuko dira oinez. Gavarnie eta Ossueko urtegia pasako dituzte, eta Baysselanceko aterperaino (2.651 m.) igoko dira, gaua bertan pasatzeko. Biharamunean, Vignemale mendira (3.298) joango dira, baina bi taldetan banatuta. Bakoitzak, gailurrerako bidean, ibilbide bat egingo du. Aurreneko taldeak, aterpetxetik irten, Ossoueko glaziarra pasa eta gailurrerako bidea hartuko du. Bigarren taldearena, ordea, exigentzia handiagoa ibilbidea izango da; Petit Vignemale (3.028 m.) tontorra igoko dute aurrena, eta Vignemalera joko dute gero, bi mendien artean dagoen ertz guztia pasata. Esperientzia behar da Bigarren ibilbidea zailagoa bada ere, antolatzaileek azaldu dutenaren arabera bi bideak egiteko «goi mendietan esperientzia» izan behar da. «Ibilbidea luzea da, desnibela handia, eta izotzetan eta harkaitzetan ibili beharra dago». Horrek, bere arriskua dakarrela gogorarazi dute, eta «gaitasun fisiko egokia, eta beharrezko diren mendizaletasun eta alpinismo ezagutzak» izatea ezinbestekoa dela. Bigarren ibilbideak, gainera, «zailtasun nabarmena» duela ohartarazi dute, eta [...]\nParte hartze marka guztiak hautsiko ditu aurtengo Ehunmiliak ultratrail probakBy Beasaingo Hitza on 2012/07/06 in Kirola Aurten inoizko parte hartzaile kopururik handiena izango dute Ehunmiliak eta Goierriko 2 Handiak mendi lasterketek. Izan ere, 500 laguneko mugara iristea lortu dute, bi probetan parte hartuko duten korrikalariak kontuan izanda. Aurreko urteetan ez bezala, aurten gehienek G2H probaren aldeko aukera egin dute, seguruenera, 84 kilometroko ibilbideak ere nahikoa zailtasun baduelako. Proba handian berriz, 166 kilometrokoan, 197 lagunek parte hartuko dute, eta Goierriko Bi Handietan, 300 lagunek. Azken hori izan da aurten igoera nabarmena izan duena. Aurten hirugarren urtea beteko du mendi lasterketa horrek, eta antolatzaileen ustez, «proba egonkortzen» ari da. Parte hartzaile kopurua da horren adibiderik garbiena. Mikel Valdibielso antolaketa taldeko buruaren ustez, «pixkanaka ari gara parte hartzaile kopurua igotzen. Aurten 500 korrikalari inguru izango ditugu, eta guretzako kopuru polita da». Kopurua ez ezik, lasterketaren maila mantentzea eta kanpoko jendea erakartzea dira beste helburuetako batzuk. «Jendeari entzunda, oso gustura daude probarekin, eta lortu behar duguna da, hemengo jendeaz gain, atzerriko jendea ere pixka bat inguratzea». Aurten esaterako, 30 bat atzerritarrek parte hartuko dute bi probetan. Horrek, «Euskal Herritik kanpora ere iristen asmatu dugula esan nahi du» Valbielsoren ustetan. Faboritoen arteko lehia Antolatzaileek azaldu dutenez, aurten inoiz baino borroka handiagoa izango da lasterketaren aurrealdeko postuetan. «Badago talde bana, bai motzean eta bai proba luzean, gogor [...]\nAizkorriko Lagunen eta Aizkorri Aratz Parke Naturalaren Eguna igandeanBy Goierriko Hitza on 2012/06/27 in Bestelakoak Zegaman igande honetan bi egun ospatuko dituzte batera: XIII. Aizkorriko Lagunen Eguna eta Aizkorri Aratz Parke Naturalaren Eguna. Hori dela eta egitarau zabala prestatu dute iganderako, eta baita larunbaterako ere:\nTroumouseko zirkora joango dira Arrastaka taldekoak datorren asteburuanBy Beasaingo Hitza on 2012/06/22 in Kirola Arrastaka Mendi Taldeak Pirinioetan dagoen Troumouseko zirkora egingo du hurrengo asteburuko mendi irteera. Bertan, hiru mila metroko altuera duten lau mendi igoko dituzte. Bidean zehar, teknika apur bat eskatzen duten igoera eta jaitsierak, ertzak eta rappelak egingo dituzte. Larunbatean, hilak 30, abiatutako dira Huesca (Espainia) aldera. Chisagüesetik abiatu, eta La Mundiako gailurra (3.133 m.) igoko dute aurrena. Handik, Pequeña Mundia (3.096), Sierra Morena (3.090) eta Pico de Troumouse (3.085) igoko dituzte. Arrastaka taldekoek azaldu dutenez, «zailtasun pixka bat duten ertzetan ibiltzen hasteko» ibilbide egokia da. Paso del Gato aireko gunea eta Sierra Morena jaisteko gainditu beharreko 35 metroko rappela dira beste puntu zailenetako batzuk. Izena emako bilera, asteartean Asteburuko irteeran parte hartu nahi dutenek, astearte honetan egingo duten bilerara joan behar dute. Arrastakak Iturriotz kalean duen lokalean bilduko dira, 19:00etan. Informazio gehiago, 646 85 56 20 zenbakira deituta edo Arrastakaren webgunean jaso daiteke.\nAizkorri jomuga hartutaBy Beasaingo Hitza on 2012/06/15 in Kirola Aizkorriko gaina dute jomuga eta helburu. Beasaingo Aizkorri Mendizale Elkarteak dena prest du bi urtez behin egiten duten Aizkorriko Birarako. Tomas Salazarren omenez egiten duten probak VI. urtea du aurten. Beasaindik abiatuta, 52 kilometroko bidea egingo dute mendizaleek. Aizkorri mendizale elkarteko Benito Aiestaranek azaldu duenez, dagoeneko 120 lagun daude izena emanda, baina aukera igande goizera arte egongo denez, denera 200 bat lagun espero dituzte. Iganderako eguraldiaren prebisioa ez da oso ona, baina aurreko edizioetan, eguraldiak lagundu ez duenean ere, ondo osatu izan dute ibilbidea. Igandean bertan ere izango da izena emateko aukera, 15 euroren truke. Salbatore auzotik abiatuko dira, igande goizeko 6:00etan. 52 kilometroko ibilbidea da, eta 2.500 metro inguruko gorako desnibela du. Parte hartzaileei, iluntzeko zortziak arteko muga jarri diete ibilbidea osatzeko. Normalean horrelako probetan aritutako edo mendian zaildutako jendea izaten da parte hartzen duena, baina bada ezpada, «oinetako egokiak eta anoa postuetan jatekoa izango bada ere, soinean zer edo zer» eramatea komeni dela diote. Antolaketa aldetik ere lan handia eskatzen du horrelako proba batek. Aiestaranen arabera, «denera ehun bat lagun» ibiliko dira egun horretan, «anoa postuetan, trasteak eramaten, Gurutze Gorrikoak… lana izaten da». Kirol fundazioarekin elkarlana Bestalde, Aizkorri Mendizale Elkarteak eta Kirolaren Udal Fundazioak lankidetza hitzarmena sinatu dute aste honetan bertan. Hala, Aizkorriko Bira antolatzen jarraitzeko alde bakoitzaren [...]\nEhunmiliak probarako boluntario bilaBy Beasaingo Hitza on 2012/06/15 in Kirola Arrastaka mendi taldeak uztailaren 13tik 15erako antolatu du aurtengo Ehunmiliak ultratrail proba. Antolaketa lanetarako, ordea, boluntarioen beharra dute, aurreko edizioetan bezala. Hori dela eta, parte hartzeko prest dauden guztiei deia egin diete, datorren asteazkenean egingo duten bilerara ager daitezen. Arrastakak Beasaingo Iturriotz kalean duen lokalean bilduko dira, 19:00etan. Arrastaka taldeak azaldu duenez, ibilbidearen zati bat markatzea, parte hartzaileei ahal den heinean laguntzea, eta lasterkariak pasa ondoren, dena jasotzea dira egin beharreko lanak, «mendia gu joan aurretik zegoen moduan uzteko». Aipatutako lan horiek, Larraiztik hasi eta Uarraingo bidean egingo dituzte; tartean daude Txindoki, Ganbo Txiki eta Ganbo gailurrak. Antolatzaileek hasieratik izan duten helburua, «kalitatezko proba bat» izatea da. Hala, aurreko urteetan erakutsi duten maila mantendu nahi dute aurten ere, bai kirol aldetik eta bai antolakuntza aldetik. «Hori guztia aurrera eramateko, ezinbestekoa dugu zuen guztion laguntza probak irauten duen egunetan». Antolakuntzako kideekin harremanetan jarri nahi duenak, 646 85 56 20 telefono zenbakira dei dezake.\nAralarko saroiak ikusteko ibilaldi gidatua dago etziBy Aimar Maiz on 2012/06/07 in Aisia, Ekitaldiak, Gizartea, Kultura Gipuzkoako Parketxe Sarea fundazioak ibilaldi gidatua antolatu du etziko, larunbata, ekainak 9. Aralarko saroiak edo kortak ikustera joateko aukera dago, adituen azalpenak entzunez. 09:00etan Lizarrustiko parketxean edo 10:30ean Enirio-Aralar mankomuni…\nPeña Ruebara igoera eta eskalada praktikak egingo dituzte datorren asteburuanBy Beasaingo Hitza on 2012/06/01 in Kirola Arrastaka Mendi Taldeak, asteburu pasako beste irteera bat antolatu du datorren astebururako (hilak 9 eta 10). Huesca aldera (Aragoi, Espainia) joango dira. Aurreneko egunean, Peña Rueba mendia igoko dute, eta bigarrenean, eskalada praktikak egingo dituzte. Larunbatean, Varela Portillotik abiatuta, Peña Rueba (1.176 metro) gaina igoko dute. Tontorretik, Riglosko mailoen ikuspegi ederraz gozatuko dute. Bidean, ordea, mendian ibiltzeko modu ezberdinak probatuko dituzte, hala nola bidezidorrak, ferratak, ertzak… eta eskaladarako prestatutako tokietan dauden eskailerak, kateak eta heldulekuak, besteak beste. Peña Ruebara mendebaldetik igo eta hegoaldetik jaitsiko dira, ibilbide zirkularra osatuz. Igandean berriz, La Moran eskalada praktikak egingo dituzte. Bi ekintza horietan parte hartzeko, bai buruz eta bai fisikoki sendo egon behar dela azaldu dute Arrastakakoek. Parte hartu nahi dutenek, Arrastakak Iturriotz kalean duen lokalean egingo den bilerara joan behar dute. Bilera asteartean, ekainak 5, izango da, 19:30ean. Informazio gehiago nahi duenak, Arrastaka elkartearen webgunea bisitatu dezake, edo 646 855 620 telefono zenbakira deitu. Irteeran parte hartzeko, derrigorrezkoa da federatu txartela izatea.\nMirutegi mendira irteera antolatu du AizkorrikBy Beasaingo Hitza on 2012/05/29 in Kirola Aizkorri Mendizale Elkarteak Andoaindik Mirutegi mendira doan ibilbidea egingo du igande honetan. Mendizaleez gain, irteera horretan herriko ikastetxeen partaidetza ere izango dute. Interesa duten guztiek, elkartearen egoitzara joan behar dute, ostiral…\nArrastakak Piriniotara irteera antolatu duBy Beasaingo Hitza on 2012/05/25 in Kirola Arrastaka Mendi Taldeak, asteburu pasako irteera antolatu du Piriniotara, ekainaren 2 eta 3rako. Punta Escarra (2.760 metro) eta Pala de Ip (2.779 metro) tontorrak igoko dituzte. Parte hartu nahi dutenek, asteartean, 19:30ean, Arrastakak Iturriotz kalean duen lokalean egingo den bilerara joan behar dute. Informazio gehiago nahi duenak, Arrastakaren webgunea bisitatu edo 646 85 56 20 telefono zenbakira dei dezake. Irteera horretan parte hartzeko, derrigorrezkoa da federatu txartela izatea.\nmuxu pillo bat denon partetikhttp://goierri.hitza.info/files/2013/12/GARAZI-294x300.jpgGarazi Altuna irakurri gehiago » Guztiak irakurriEskelak Juli Telleria Berasategi\tMarino Izagirre Ormazabal\tGuztiak irakurriBereziak\tBerriketan.info Viewing item 1 to 5 (of 5 items) Enekoitz Esnaola posted an update 1 hour, 49 minutes ago\nEnekoitz Esnaola posted an update 2 hours, 54 minutes ago\nHau da gauzak batera egitea: ANC, Omnium Cultural eta AMI-k elkarrekin egingo dute Kataluniako galdeketako itaun eta datari buruzko balorazioa. Gaur, 18:00etan, Bartzelonan. Laurentzi Garmendia posted an update in the group Bugattiko bihurgunea 4 hours, 15 minutes ago\nJon Ordoñez posted an update in the group Katalunia, independentziarako bidean 4 hours, 36 minutes ago\nUnai Oiartzun posted an update 23 hours, 37 minutes ago


Salon des Refusés - Wikipedia, entziklopedia askea.\nEdouard Maneten Le Déjeuner sur l'herbe (Bazkaria belar gainean), Salon des Refusésen erakutsitako margolan bat izan zen.\nSalon des Refusés, (Ukatuen Saloia) historikoki 1863an egin zen Pariseko Saloiaren erakusketan epaitegia kanpoan utzi zituen lanen erakusketa da. Berez, saloi horien antolaketa aurretik ezagutzen zen, 1830tik, baina 1863koak eskandaluaren maila lortu zuen. Urte horretan artista askok haren protesta eman zuten ezagutzera zeren eta epaitegi zorrotz batek 3.000 lan baino gehiago erakusketa ofizialetik kanpo utzi baitzituen (aurkeztu zirenak 5.000 baino gehiago izan ziren). Protestaren aurrean Napoleon III.a enperadoreak errefusatutako artistek Saloi ofizialaren ondoan beste erakusketa antolatzeko. Gaur egun salon des refusés hitzarekin edozein erakusketatik kanpo gelditu diren lan batzuen erakusketari esaten zaio.\n1863ko Salon des Refusés horretan margolan ospetsu asko erakutsi ziren, besteak beste, James McNeill Whistlerren The White Girl edo Edouard Maneten Le Déjeuner sur l'herbe. Publikoaren erantzuna, orokorrean, lan horietaz trufatzea eta barre egitea izan zen. Arrazoia lan asko eta asko oso berritzaileak zirela garai hartan. Baina, beste aldetik, kritikaren sektore batek abangoardiaren margolaritzaz interesatu zen, modu batez espresio berriak onartuz. Manetek eraginda inpresionistek 1874an Saloi ofizialetatik kanpo beste Salon des Refusés antolatu zuten. Urte horretatik aurrera, antzeko erakusketak antolatu ziren: 1875an eta 1886an. Paraleloki, Saloi ofiziala maldan behera joan zen.\nJames McNeill Whistlerren The White Girl 1862


Etchegaray garaile Baionan, abertzaleak Urruña eta Ziburun - Noticias de Gipuzkoa\n29.06.2020 | 00:41\nBaionako auzapeza, Jean-René Etchegaray. Javi Colmenero\nBaionako auzapeza, Jean-René Etchegaray.\nHendaian, Kotte Ecenarro sozialistak abertzaleak eta komunistekin egindako aliantzak irabazi zituen hauteskundeak bozen %55 bilduta. Pascal Destruhautren herritar zerrenda anitzak bozen %32,71 lortu zuen lehen itzulian eta atzo, bigarrenean, emaitzak nabarmen hobetu zituen baina ez nahiko ezkerreko taldea garaitzeko. Osasun krisia eta ekonomikoari aurre egiteaz gain, enplegua, etxebizitza eta mugikortasunaren gaiei erantzunak bilatzea izango da hautetsi berrien betebeharra. Duela hiru urte sortu zen Euskal Hirigune Elkargoa osoki berritu beharko dute ere. Jean René Etchegaray erakunde horren sortzaile eta lehen presidentea izan denak ez du oraindik argitu kargu horretan segitu nahi izanen duen. "Baionarrekin ospatzen dut herriko etxearen garaipena. Gero kolaboratzaileekin ikusi beharko dut zer egin, erabaki hori ez baita horrela bakarrik hartzen ahal" zioen atzo gauean udaletxeko balkoian bigarren garaipena ospa-tzen ari zela.


[dotb.eus] Martxan Abadiñoko euskarazko ipuin lehiaketaren edizio berri bat | dotb Durangaldeko Telebista\nIkasleek etxean idatzi beharko dituzte ipuinak eta posta elektronikoz bidali.\nEpea zabalik dago maiatzaren 20ra arte\nABADIÑO.- Abadiñoko Udalak, herriko ikastetxeekin elkarlanean, euskarazko ipuinen lehiaketa berri bat antolatu du. Aurten, alarma egoeraren ondorioz ikasleek etxean idatzi beharko dituzte euren lanak. Lehiaketa Lehen Hezkuntzako hirugarren mailatik DBHko laugarren mailara bitarteko ume eta gazteei zuzenduta dago.\nMikel Garaizabal Euskara zinegotzi eta alkateak gogorarazi duenez, Abadiñoko Udalak urtero antolatzen du euskarazko ipuin lehiaketa hau umeen idazmena sustatzeko. Orain arte eskolaumeek eskolan bertan idatzi izan dituzte lehiake honetarako ipuinak, baina urten etxean idatziko dituzte eta posta elektronikoz bidaliko gero ipuina2020 @abadiano.eus helbidera.\nGuztira 139 eskolaumek hartu dute parte aurtengo lehiaketan ABADIÑO.- Abadiñoko Udalak antolatutako Euskarazko Ipuin Lehiaketako sariak bariku honetan banatuko dira…


Arbel Digital Interaktiboa : hasteko eredu sinple bat\nBadirudi ADIren astean gaudela, berriro Arbel Digital Interaktiboari buruz idatziko dudalako.\nAtzo, nire Google Reader-en feed berriak irakurtzean, Pere-Marques-en azken artikulua topatu nuen eta gaur nire lankidea den Alazne Zaratek (@alaznez) artikulu berbera emailez bidali dit esanez komenigarria izango litzakeela blog honetan komentatzea.\nZergatik komenigarria? Oraindik Arbel Digital Interaktiboa erabiltzen ez duten irakasleei eredu sinple eta lagungarri bat emateko beldurrik gabe erabiltzen has daitezen.\nHau da, Pere Marques-ek proposatzen duena :\nargazkia : http://www.flickr.com/photos/27291024@N02/4095013253 Flickr CC-n\nADI arbel digital interaktiboa pdi pere marques\nEtiquetas: ADI arbel digital interaktiboa pdi pere marques


BBK Haur Eskolek matrikulazio epea ireiki dute | BBK Family\n2021, otsaila, 22 - 2021, apirila, 30\nHaur-eskoletan 2021/2022 ikasturterako izena emateko epea zabaldu da. 0 eta 2 urte arteko umeak dituzten familiek eman ahal izango dute izena, “BBK ETA ZU” atalean.\nGaur egun BBK-k bi haur-eskola ditu: bat Bilbon, Laurencin markesaren kalean eta azkena Getxon, Ezequiel Agirre kalean, 21 (Romo). Bi eskola horiek beharrezko ekipamendu guztia dute arreta elebiduna eta kalitatezkoa eskaintzeko eskolan lehen urratsak egiten hasten diren umetxoei; urte osoan zabalik egoten dira irailetik uztailera 7:30etik 18:00etara.\nGainera, hezitzaileen dedikazioarekin eta garapen indibidual eta kolektiboa errazten duen giroa sortzeko moduko leku egokiekin, ikastetxeek garapen intelektual, fisiko eta soziala bultzatzen duten estimuluak ematen dizkiete neska-mutikoei.\nBBK Haur Eskolak 1929an sortu ziren, eta 0 eta 2 urte bitarteko haurrak dituzten Bizkaiko familiei ematen diete zerbitzua. Eskola hauek eskaintza instituzionalaren osagarri dira hezkuntza-arloan, eta lana eta familia bateragarri egiten laguntzea dute helburu.\nBBK haur-eskoletatik zuen seme-alaben lehen urte hauetako parte izan gura dugu, beraien garapen emozional, fisiko eta sozialean laguntzeko eta beharrizan guztiak asebetetzeko segurtasun-, konfiantza- eta ongizate-giroan.\n2020ean eta 2021ean jaiotako neskamutikoentzat.\nHaur-eskoletan 2021/2022 ikasturterako izena emateko epea zabaldu da. 0 eta 2 urte arteko umeak dituzten familiek martxoaren 3ra arte eman ahal izango dute izena, “BBK ETA ZU” atalean


Death metalaren jarraitzaileak pertsona «on eta atseginak» dira | Kultura | Naiz\nDeath metalaren jarraitzaileak pertsona «on eta atseginak» dira\nMuturreko metalaren jarraitzaileak pertsona biolentoak direla barneraturik duen jende asko dago, maite duten musika mota bera oso biolentoa –doinuz, letraz eta itxuraz– delako. Bada, Australiako unibertsitate batek froga zientifikoa egin berri du eta justu alderantzizkoa ondorioztatu da emaitzetan: death metalaren jarraitzaileak «pertsona atsegin eta onak» dira.\n@gara_mjauregi|2019/03/15 18:37 Eguneratua:\nMacquaire Unibertsitateko musika laborategiak egindako azken azterketaren emaitza nagusia da muturreko metalaren jarraitzaileak ez direla bereziki biolentoak eta death metalak –generoaren estilorik bortitzena, zalantzarik gabe– ez duela joera biolentorik eragiten entzuten duenarengan. ‘Royal Society Open Science’ aldizkariak eman du azterketa horren berri.\n«Fan horiek ez dira insensibleak bortxakeria irudien aurrean. Pertsona onak dira. Ez dira kalera ateratzen inori min edo kalte egitera», adierazi du Unibertsitateko irakasle eta azterketako egile taldeko ordezkari Bill Thompsonek.\nThompsonek eta bere lankideek urteak daramatzate musikak eragiten dituen ondorio emozionalak neurtzen eta ikertzen. Ondorio horiek, bere hitzetan, nahikoa korapilatsuak dira. «Jende askok musika goibelarekin gozatzen du, eta hori nahikoa paradoxikoa da: zergatik egon nahi dugu goibel? Gauza bera esan daiteke kantu erasokor edo biolentoak dituzten musikaren gainean», azaldu du.\nHari horri tiraka, indarkeriaren aurrean jendeak zein sentikortasun mota duen aztertu nahi izan dute, esperimentu sikologiko klasiko bat eginda: death metalaren 32 jarraitzaile eta musika mota hori maite ez duten beste 48 lagun elkartu zituzten, eta bi kantu jarri zizkieten denei: Bloodbath talde suediarraren ‘Eaten’ –kanibalismoari buruzko abestia– eta Pharrell Williamsen ‘Happy’ sonatu eta alaia. Bata eta bestea entzuten zuten bitartean, batere atseginak ez ziren irudiak ikusarazi zizkieten.\nModu horretara, indarkeriazko irudi horiek kantu batekin eta bestearekin lagunduta nola ikusten zituzten neurtu zuten; ea irudi horiekiko sentiberatasun mailak gora edo behera egiten zuen bata edo bestea adituta. Eta ez zen halakorik antzeman, ez metalzaleen artean ezta gainerakoen artean ere.\n«Musika indartsuaren zaleak insensibleak balira bortxakeriaren aurrean, guraso askok, erlijio taldeek eta zentsura zaleek esaten duten bezala, antzemango genuen ikerketan. Eta ez da kasua», nabarmendu du Thompsonek. Baina gehiago ere ondorioztatu dute: «Musika mota honen aurrean dagoen erantzun emozionala pozarena eta boterearena da. Eta musika hau entzutea eta entzuketa hori esperientzia eder bilakatzea, nire ustez, harrigarria da».


RTVE: kasu sinesgaitza\nSinestezina da alderdi politikoek hainbeste baldartasun egitea komunikazioarekin zerikusia duen edozein aspektu jorratzerakoan, edo, kasu honetan, RTVE komunikabide publikoaren kontrola lortu nahian dabiltzanean.\nNolatan hainbesteko itsukeria korporazioko profesionalak mugitzen ari direla ez ikusteko?... ez bakarrik konponbide bat lortzeko ostiralero janzkera beltzez agertuz, baizik eta PPak -lehen, Gobernuan- komunikabide publikoari eragindako bahiketaren eta blokeoaren aurrean irtenbide bat jasotzeko. Zergatik ez zaie profesional hauei jaramonik egiten eta bi alderdi politikoren artean trukeak ematen dira RTVEko presidente berria izendatzeko? Zergatik ez dira beste alderdi politikoak kontutan hartzen? (hauek oso beharrezkoak dira zuzendaritza-aldaketaren proposamena emateko). Zergatik eskaintza/lan-lehiaketa irten artean, presidente berria aldi baterako bada, erakunde publikotik kanpo begiratzen da fitxaketa egiteko, RTVE barruan daudenak kontutan hartu barik?\nEz dut ulertzen hainbesteko trakestasuna. PSOE eta Podemosek komunikazio-aholkulariak dituzte gai hau zertaz doan jakiteko eta kudeaketa hau modu serioago batean egiteko. Honela, gaitasun eza, sentsibilitate falta eta ezagupen eza soilik erakusten dute; besteek egindakoaren antzekoa.\nKazetarien Elkargo Profesionalen Sarea, non Kazetarien Euskal Elkargoa barneratuta dagoen, ihesaldi honen aurrean oso argi azaldu da. Hasteko, Sareak argi uzten du zuzendaritza-karguak ezin direla atera Gobernuaren alde dauden alderdi politikoetatik. Aukeratutako banakoa kazetari bermatua izan behar du, eskarmentua duena eta komunikabide publikoak ezagutzen dituena, eta hautagai posibleak aztertzeko, parte hartu beharko lukete, alderdi parlamentarioen partiduen gehienezkoa ordezkatzen, ezaguerak dituzten profesional kontrastatuak eta RTVEko langileei eta kazetaritza era legalean ordezkatzen duten erakundeei entzun.\nEz dirudi formula hau martxan jartzea oso zaila denik, baina... ikusiko dugu bidaia honetarako zakuto horiek behar ditugun.


Best 24 sabeleko tatuajeak diseinu ideia gizon eta emakumeen kasuan - Tatuajeak Art Ideas\nBest 24 sabeleko tatuajeak diseinu ideia gizon eta emakumeen artean\nsonitattoo Abenduaren 1, 2016\nZure gorputz beautification-ekin lan egiten baduzu, badituzu behar dituzun diseinu ederra emango dizun gorputzari. Horrelako urdaileko tatuaje bat baduzu, denek zure antzeko zerbait antzematen ohi dute.\n1. Indartsua eta koloretsua sabeleko tatuaje tinta gizonentzat ideia\n2. Tiger tatuajea neska sabelean\nArritxuentzako tatuajeak hain harrigarriak dira, norbaitek tigre tatuaje bat topatzen du #stomach-ean eta sormena pertsona da. Ez duzu tatuaje hau nahi duzu?\n3. Otso sortzaile eta koloretsua aurpegia sabeleko tatuaje diseinatzeko mutilentzat ideia\nUrdaileko #tattoo askoz ere sinpleagoak izan litezke susmoa eta gauza gutxi batzuk besterik ez dira, gelak gehienetan erraz iristeko. Egin behar duzun lehenengo gauza da marrazkiarekin lagun zaitzakeen artista onak lortzeko. Bigarrena lortu behar duzun diseinua da.\n4. Skull funtsezko sabeleko tatuajea tinta mutilentzako ideia\nUrdaileko tatuaje ederra tatuaje guztien artean ederrena da. Aldian behin gure erosotasun gunetik atera nahi dugu eta tatuajeak erabiltzen ditugu horrela.\n5. Nesken sabeleko tatuaje ideia sortzailea eta koloretsua\nZure pentsamenduak paperean atera ditzakezu larruazala jaurtiketa bat eman aurretik. Urdaileko gorputz atalak tatuajeak itxura izugarri atseginak dira, batez ere sormenezko adimena zure sorkuntza nahastu nahian.\n6. Bihotzez tatuaje diseinuaren ideia urdailean hiltzea\nTatuaje hau maite duten emakumeek itxura izango dute. Gehienetan, dama asko ikusi ditut tatuaje jakin honen erabilera oso cool ikusi ahal izateko.\n7. Cool koloreko tigrearen aurpegia tatuaje diseinua urdailean\n8. Cool tximeleta tatuaje tinta urdaileko ideia\n9. Cool tatuaje diseinua goiko sabelean\nUrdaileko tatuaje mota hau mundu mailakoa da eta ez da hori lortzen duten guztiek. Zure ingurunea kontrolatzen saiatzen ari zarenean, tatuaje # diseinua ez duzu ezer ordaindu beharrik.\n10. Luma urdina tatuaje diseinu urdaileko aldean ideia\n11. Armiarma harrigarriak urdaileko tatuaje tinta gizonentzako ideia\nInor ez da sabeleko tatuajea ikusten eta ez luke nahi duzun kezka emango zoragarri eta aparteko zerbait zutik. Tatuaje diseinu hau harrigarri eta ederra dela esan dezakezu.\n12. Cool peacock tatuaje tinta urdaileko alboko ideia\n13. Wolf haserre aurpegia, sabeleko tatuaje diseinu cool neska ideia\nGogoan izan dama baten urdaila tatuatu bat lortzea, eta denek beti erakutsiko didate beti, nola sentitzen duzu hori? Urdaileko tatuajeak diseinu eta tamain desberdinetakoak dira. Noiz inked lortu nahi duzun, hasi tatuaje diseinu bat egiten duzula berezia.\n14. Koloretsua inspirazio urdaileko tinta diseinu gizonentzako ideia\n15. Koloretsua inspirazio urdaileko diseinua emakumeen ideia\nUrdaileko tatuajeak bilatzen ari den puntuan, denbora pixka bat egin behar duzu ikertzeko emakume bat izanez gero eta koloretsua den urdaileko diseinu inspirazio iturri bat erantsita.\n16. Tatuajeak urdaileko nesken ideia ezin hobea lortzeko\n17. Tximeleta ederra eta haurtxo aingeru tatuaje diseinua neska sabelean\n18. Heart tatuaje diseinua urdaileko aldean\nDama bat bazara, zerbait sinplea eta freskoa bilatzen baduzu, hobe da urdaileko tatuajeak ez duela begi apurrak bilatzen. Tatuaje koloretsuek moda dama ospetsuak erabiltzen dituzte urdailean.\n19. Gurutze eta Tximeleta sabeleko tatuaje ideia ladiesentzat\nGreat urdaileko tatuajeak diseinu hau erakartzen ari zaren pentsatzen saiatzen ez zaren zerbait bihurtu da.\n20. Estutu tatuaje ideia tarte markak estaltzeko\n21. Sexy urdaileko tatuaje ideia neskentzat\n22. Lore tatuaje urdaileko aldean diseinua\n23. Tiger urdaileko tatuaje tinta diseinatzeko gizonentzako ideia\n24. Wolf eta loreak sabeleko tatuaje diseinu neskentzako artea\nkoi fish tattooLotus lore tatuajeoinez tatuajeakBihotz tatuajeakkoroa tatuajeakdiamante tatuajeiparrorratza tatuajemoon tatuajeakatzera tatuajeakeguzki tatuajeakmehndi diseinuaarreba tatuajeakmusika tatuajeakelefante tatuajeakuarela tatuajezodiako zeinu tatuajeaktatuaje infinituatximeleta tatuajeakrip tattooseskuko tatuajeaktatuaje ideiaktatuaje gurutzatuaklepoko tatuajeakscorpion tatuajetatuajeak gizonentzatneskentzat tatuajeakTatuaje geometrikoaktatuaje tribalakmaite tatuajeakmanga tatuajeakhenna tatuajelore tatuajeaklehoien tatuajeakOrkatila tatuajeakcute tatuajeakbularrean tatuajeakhegazti tatuajeakarrow tatuajebeso tatuajeakonena lagun tatuajeakaingura tatuajeakolagarroa tatuajeaingeru tatuajeakLuma Tattoobegi tatuajecat tatuajeakigo tatuajeakcherry blossom tatuajebikote tatuajeakarrano tatuajeak


Arrautza hipoalergenikoa, utopia edo errealitatea? — Zientzia azoka Online\nArrautza hipoalergenikoa, utopia edo errealitatea?\nArrautza hipoalergenikoa, utopia edo errealitatea? "Arrautza ohiko elikagaia da gastronomian dituen oinarrizko mantenugaiengatik. Haurren populazioaren %9,5-ek arrautzari alergia diote eta hau ekiditeko hartzen den neurria, arrautzak dietatik kentzea da baina hori zaila da. Gure proiektua, klonazio genetikoaren bitartez, arrautza hipoalergeniko bat lortzea da, alergia eragiten duten ovomucoide bezalako proteinen digestioan laguntzen duten entzimak sintetizatuz." https://zientzia-azoka.elhuyar.eus/es/zientzia-azoka-online/gazteen-proiektuak/arrautza-hipoalergenikoa-utopia-edo-errealitatea https://zientzia-azoka.elhuyar.eus/es/zientzia-azoka-online/gazteen-proiektuak/arrautza-hipoalergenikoa-utopia-edo-errealitatea/@@download/image/163.jpg\n"Arrautza ohiko elikagaia da gastronomian dituen oinarrizko mantenugaiengatik. Haurren populazioaren %9,5-ek arrautzari alergia diote eta hau ekiditeko hartzen den neurria, arrautzak dietatik kentzea da baina hori zaila da. Gure proiektua, klonazio genetikoaren bitartez, arrautza hipoalergeniko bat lortzea da, alergia eragiten duten ovomucoide bezalako proteinen digestioan laguntzen duten entzimak sintetizatuz."\nMaren Iturrioz Irastorza\nShara Carnero Lobato\nXuban De Lera Garcia\nOier Jimenez Larrea\nDescargar — 2823 KB\nLehenik eta behin zorionak egindako lanagatik. Aukeratutako gaia oso interesgarria iruditzen zait, gero eta ohikoagaoak bait dira arrautzarekiko eta beste elikagaiekiko alergiak, eta gaur egun posible bait da jakietan aldaketak egitea. Egiten ari den gauza bat da, gainera, eta baliteke etorkizun laburrean x proteinarik ez daukan arrautzak merkatuan agertzea. Gaur egun Aplikazio mordoa dituen gaia da DNA Birkonbinatuarena, eta poztekoa da eduki horiek zeuek ere modu teoriko eta praktikoan lantzean eskolan.\nNi neu Neurozientzia arlokoa naiz, eta Obesitateak eta Elikadurak Nerbio Sisteman eta Osasun Egoera Orokorrean dituen eraginak ikertzen ibili nintzen. Hainbat elikagairen propietateak, molekulak eta ezaugarriak aztertu ditut, eta aspaldtik darabilte hainbat tokitan alergiak eragiten dituzten eta ezinbestekoak ez diren proteinak digeritzen dituzten entzimen txertaketen ideiekin. Hala ere, jaten duguna gara, azken finean, eta kontu izan behar dugu genetikoki eraldatutako elikagai horiek gure osasunean eragin negatiborik izan ez dezaten.\nProzeduraren atalaren pausoak ondo zerrendatuta eta azalduta daude. Azaldutakoa Praktikan jarri duzue, gainera, eta horrek beste ikuspegi bat ematen dio lanari. Gainera, CICBiogune eta EHU/UPV-ko Profesionalen laguntza izan duzuela ikusi dut, eta haien ekarpenak aprobetxatu izana espero dut. Txostenaren egitura ere zuzena da, hasieran marko teoriko sakona eta amaieran kontsultatutako bibliografia aipatzen direlarik. Guztiz egokiak dira txostenean txertatu dituzuen irudiak, beharrezkoak bait dira irudiak zientzian. Azkenik, txalotzekoa da maketak egin izana, aldi berean kontzeptuak ulertzen eta alderdi artistikoa lantzen lagundu dizuetela ziur nago eta.\nOrokorrean lana ondo dago, baina badago zer hobetu ere. Kontuan izan hementxe zerrendatu dizkizuedan puntuak hobekuntza bezala egiten dizkizuedan proposamenak direla, eta ez dituzuela kritika negatibo bezala hartu behar. Animo eta segi aurrera!\n- Zaindu idazkera. Esaldi batzuen egitura ez da zuzena, eta hainbat lerro gazteleraz idatzita egongo balira bezala agertzen dira. Garrantzitsua da testua garbia izatea irakurlearentzako irakurrerraza eta arina izan dadin. Baita ere, koherentzia falta sumatu dut paragrafo baten eta hurrengo paragrafoaren edo puntuaren artean behin eta berriz.\n- Zeuenak ez diren irudiak erabiltzean ezinbestekoa da haien iturria aipatzea, eta ea erabiltzeko baimena duzuen egiaztatu behar da.\n- Akats txiki pare bat aurkitu ditut. Alergia ez da Inmunitate Sistemaren aurkako Erreakzio bat, Inmunitate Sistemak txarra ez den molekula bat arriskutsu bezala hautematen duenean gertatzen den Erreakzio kate kaltegarri bat baizik. Baita ere, Laktosa gabeko esneak badu laktosa, gertatzen dena da Laktasa eransten zaiola, Laktosa digeritzen duen Entzima.\n- Faltan bota dut etorkizunera begira egingo denari buruzko paragrafotxo bat. Noraino heldu zarete zeuen esperimentuan? Gai ikusiko zinatekete alergia eragiten duen x proteina gabeko arrautzak lortzeko? Ausartuko zinatekete arrautza hori jatera? Zeintzuk dira horren inplikazioak, pertsonen osasunean eta alderdi etikoan? Zer egin behar da arrautza horiek merkaturatzeko?\nMaider Triviño Madinabeitia (Biokimikaria)


Irekia Eusko Jaurlaritza - Gobierno Vasco :: EHAA xedapena 201602970\nEDIKTUA, 2016ko ekainaren 16koa, Familia Politikarako eta Komunitate Garapenerako zuzendariarena, diru-laguntzen espedienteei buruzko ebazpenak jakinarazteko dena.\nGaiak: ERABAKI ADMINISTRATIBOAK; ESPEDIENTE ADMINISTRATIBOAK; LAGUNTZAK; FAMILIA\nHurrenkenaren zenbakia: 201602970\nAipatu ebazpenak zuzenean jakinaraztea lortu ez denez, iragarki hau argitaratzen da, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 59.5 artikuluan xedatua betetzeko (Sektore publikoa arrazionalizatzeari eta administrazioa eraberritzeko beste zenbait neurriri buruzko irailaren 16ko 15/2014 Legeak aldatu zuen 30/1992 Legea).\nEbazpen horiek ez diote amaiera ematen administrazio-bideari, eta haien aurka gora jotzeko errekurtsoa aurkez dakioke Eusko Jaurlaritzako Enplegu eta Gizarte Politiketako Saileko Gizarte Politiketako sailburuordeari, hilabeteko epean, ediktu hau Estatuko Aldizkari Ofizialean argitaratu eta hurrengo egunetik aurrera, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 114. eta 115. artikuluetan xedatutakoaren arabera.\nEstatuko Aldizkari Ofizialean argitaratu eta hurrengo egunean sartuko da indarrean ebazpen hau.\nEDIKTUA, 2016ko urtarrilaren 21ekoa, Familia Politikako eta Gizarte Garapeneko zuzendariarena, diru-laguntzen espedienteei buruzko dokumentazio-errekerimenduak jakinarazten dituena.\nEDIKTUA, 2016ko maiatzaren 3koa, Familia Politikarako eta Komunitate Garapenerako zuzendariarena, diru-laguntzen espedienteei buruzko ebazpenak jakinarazteko dena.\nEDIKTUA, 2016ko irailaren 9koa, Familia Politikarako eta Komunitate Garapenerako zuzendariarena, diru-laguntzen espedienteei buruzko ebazpenak jakinarazteko dena.\nEDIKTUA, 2016ko urriaren 18koa, Familia Politikarako eta Komunitate Garapenerako zuzendariarena, diru-laguntzen espedienteei buruzko ebazpenak jakinarazteko dena.\nEDIKTUA, 2016ko otsailaren 29koa, Familia Politikarako eta Komunitate Garapenerako zuzendariarena, diru-laguntzen espedienteei buruzko ebazpenak jakinarazteko dena.\nEDIKTUA, 2016ko martxoaren 16koa, Familia Politikarako eta Gizarte Garapenerako zuzendariarena, diru-laguntzen espedienteei buruzko itzultze-prozeduraren probidentziak jakinarazten dituena.\nEDIKTUA, 2016ko uztailaren 7koa, Familia Politikarako eta Komunitate Garapenerako zuzendariarena, diru-laguntzen espedienteei buruzko dokumentazio-errekerimenduak jakinarazteko dena.


Leonardoren hegoak - Librería Tres Rosas Amarillas\nHaritzek garbi dauka: gaztea izatea lanbide krudela da. Zergatik da dena hain nahasia? Eta zergatik ezkutatu nahi diote gurasoek elkar maite ez dutela?\nZorionez, Florentzia geratzen zaio. Han, osaba Karlos bizi da, apur bat jenioa, apur bat eroa eta oso gizon misteriotsua. Florentziako inguruetan, abentura guztietatik handiena biziko du Haritzek: Leonardo da Vinciren altxor sekretu bat, bahiketak, arkeologoak, maitasuna, borrokak, ezuste ikaragarri batà eta, ai, baita heriotza ere.\nOier eta Amalur lagunen laguntzaz, Leonardoren hegoak ezagutuko ditu: bizitzaren irakaspenik ederrena. Eta latzena.


Mahai jokoan - Bigarren minututik\nMezua: Bigarren minututik\n"Handik eta hemendik" atalean argitaratua, 440 hitz\nXabier Arzalluzek aspaldi kontatua. Ajuria Eneko Hitzarmenaren bileretako batean autodeterminazio eskubideaz eztabaidatzen ari ziren. Itunaren testua negoziatzen ari ziren garaian izango zen, akaso. 1980ko hamarkadaren bukaera, beraz. Carlos Garaikoetxea Eusko Alkartasunaren izenean esan eta esan ari zen, Arzalluzen arabera, hemen independentzia defendi daitekeela, baina ezin daitekeela lortu. Eztabaida blokeatu egin zen nonbait eta, zerbaiten kontsulta egin behar zuelako-edo, Ramon Jauregi PSE-PSOEko ordezkaria gelatik irten zen, telefonora. «Madrilekin» hitz egitera, Arzalluzen susmoaren arabera. Hariaren beste aldean nor zegoen ez zekien EAJko buruzagiak, baina elkarrizketaren bukaeran Jauregik zer esan zion entzun egin zuen: «Horixe besterik ez genuen behar: azkenean eman behar dieguna, orain ematea».\nEz ditugu ondorioak errazegi aterako. Arzalluzen kontakizunak ez baitu esan nahi Jauregi ministro eta hautagaiak, gaur egun, bere kabutan onartuta duenik «azkenean» autodeterminazio eskubidea aitortu egin beharko denik —harrituko nintzateke gaur BERRIAk argitaratu duen elkarrizketan halakorik esango balu—, baizik eta buruzagi sozialistak garai hartan uste zuela autodeterminazio eskubidearen aitortu beharreko garaia iritsiko zela «azkenean»; betiere, entzundakoari buruz interpretazio zuzena egin baldin bazuen Arzalluzek. Eta akaso, Jauregik «azkenean» esan zuenean, gaur egungoari buruz ari zen, ETAk armak uzten zuen momentuari buruz. Baina urteak ez dira alferrik joan.\nRamon Jauregiren alderdikideek telefonoz elkarren artean ari direnean eta beste inork entzuten ez dietenean zer esaten duten ez dakigu, eta jendaurrean esaten dutenarekin etsi beharko. Hain zuzen ere, Jose Antonio Pastorrek gogorarazi dit Arzalluzek Jauregiri buruz kontatu ohi duen pasadizoa. Pastorrek esan du ezin dela «lehen minututik» autodeterminazio eskubideari buruz hitz egiten hasi. ETArik gabeko garai berriari buruz ari zen: «denen artean», ahalik eta adostasun zabalenak bilatuz, jokaleku politiko berria «marraztu» beharko dela jabetzen dela, baina hori presarik gabe egin behar dela.\nArrazoi. Lehen minututik autodeterminazioaz, erabaki eskubideaz edo estatus politiko berriaz hitz egiten hasi direnen arteko baikorrenek ere ez dute espero PSE-EEk eta are gutxiago PPk lehen minutuan gai horietaz hitz egiten hasteko prestasuna izatea. Baina minutuak, urteak bezala, pasatu egiten dira. Eta gatazka politikoaren funtsaz ez eztabaidatzeko aitzakia nagusia, ETAren indarkeria, desagertu egin da.\nAhaztuta daude jada ETAk jardun armatua uztearen truke Estatuko indar politiko nagusiek euskal herritarren erabakia errespetatuko zuten bermea lortzeko esperantzak eta estrategiak. Orain, indar harremanak aldatzen saiatzeko garaia da, eta pedagogia politikoa egitekoa, baita Madrilen ere.\nMinutu batzuk baino zerbait gehiago joan da Francisco Letamendia Ortzi ezker abertzaleko parlamentarioak, garai hartan Euskadiko Ezkerraren izenean, Espainiako Kongresuan autodeterminazio eskubidea ia bakardade osoan defenditu zuenetik, Kongresuko mintzatokian ukabila jaso eta «Gora Euskadi Askatuta!» oihu eginez dimisioa eman zuenetik. Eta atzo zela iruditzen zaigu, baina sei urte eta erdi joan dira dagoeneko, Juan Jose Ibarretxe lehendakariak erabakitzeko eskubideari buruzko eztabaida Madrilgo Kongresura eramanez bi subjektu politikoen arteko talka gutxitan bezain argi agertarazi zuenetik.\nBigarren minutua azaroaren 21ean has daiteke.\nBidaltzailea: Andoni Miranda [Bisitaria]\nBidaltzailea: Maddi [Bisitaria]


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Fabrikazioaren Automatizazioa (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Fabrikazioaren Automatizazioa (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Egilea: Elhuyar Hizkuntza Zerbitzuak\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


* Urriak 6tik 11ra: Idiazabal\nErakusketaren testuinguru berean, familientzako fieltro tailerra egingo da Sandra Cliville artisauaren eskutik, larunbatean, urriak 7 arratsaldeko 16.00etan Gaztaren Interpretazio Zentroaren aurrean dagoen plazan. 6 urtetik gorako haur eta familientzat (izena ematea derrigorrezkoa da 943-188203 telefonoan edo info@idiazabalturismo.com). SARRERA: 3€/HELDUAK. Haurrak doan\n* Urriak 12tik 19ra: Mutiloa\n* Urriak 20tik 26ra: Zerain.\nIrrien Lagunak-eko kideek lagunduta, Aizkorpe Bailako haurrek egindako lanak biltzen dituen erakusketaren inaugurazioa egingo da urriak 20 arratsaldeko 18.00etan.\n* Urriak 27tik 31ra: Zegama\n“Inauguración de la exposición de los trabajos hechos por las niñas y niños del Valle Aizkorpe” (Organizan: Ayuntamientos de Idiazabal, Mutiloa, Zegama y Zerain)\n* Del 6 al 11 de octubre: Idiazabal\n* Del 12 al 19 de octubre: Mutiloa\n* Del 20 al 26 de octubre: Zerain.\n* Del 27 al 31 de octubre: Zegama\n*ORDUTEGIA / HORARIO: Herri bakoitzeko erakusketak bere ordutegia izango du / cada municipio tendrá su horario de exposición\n*ADINA / EDAD: Guztientzat / para todos y todas\n*SARRERA / ENTRADA: Sarrerak doan / Entradas libre\n*LAGUNTZAILEAK / ENTIDADES COLABORADORAS: Zeraingo Turismo Bulegoa, Zegamako Herriko Elkarteak, Idiazabalgo Gazteren Interpretazio Zentroa


Igerileku naturalak: Espainiako 11 onenak | Consumer\nIgerileku naturalak: Espainiako 11 onenak\nIgerileku natural ugari dago Espainian murgiltzeko eta paisaia ederraz gozatzeko\nUr gardenak, termo-sendagarriak, paisaia ederrak… Igerileku naturalek inguruko baldintzak aprobetxatzen dituzte, hondartza ohikoagoetara ordezko bainua emateko. Espainiak mota horretako igerileku-mota ugari ditu naturan, eta, edozein ingurune naturaletan bezalaxe, ekologikoki jokatu behar da errespetatu eta zaintzeko. Artikulu honek bainua hartzeko 11 igerileku natural gomendagarri nabarmentzen ditu.\nTarracona herrian, Canaletas ibaiaren ondoan, La Fontcaldako bainuetxe naturala dago. Hango urak XIV. mendetik ezagutzen dira, mineral-sendagarriak direlako. Ibaian isurtzen den ur beroko iturri termalak du izena. Zati batean, bainatzeko gune bat dago eta picnicerako mahaiak.\n2. Rascafera (Madril)\nIgerileku naturalek inguruko baldintzak aprobetxatzen dituzte ordezko bainua emateko Las Presillas izenez ezagutzen diren hiru igerileku naturalak Lozoya ibaiaren ibilguan daude. Bisitariek, bainu freskagarria izateaz gain, gune berdeez, piknik-eremuez eta jatetxeez gozatzeko aukera ere izango dute, baita Peñalara tontorrerako ere, Guadarrama mendilerroko 2.428 metroz, izen bereko Parke Nazionalean.\n3. Fuentes del Algar (Alacant)\nBenidormetik 15 kilometrora eta Sarriáko Callosa kaleko 3 kilometrora daude Les Fonts de l’Algar. Eremu heze babestu deklaratuta, kilometro eta erdiko ibilbidean, paisaia harritsu, ur-jauzi, iturburu eta toldoak ikus daitezke (ur- edo igerileku-putzuak). Alacanteko kostaldea bezain prezeptantea den eremu turistiko batetik gertu dagoenez, astegunetan joatea gomendatzen da masifikazioak saihesteko.\n4. Chavasquequeira (Ourense)\nMiño ibaiaren ibilbide termalaren eskuineko ertzean daude Achavasqueirako igerileku natural txikien multzoa, eta 43º-ko tenperatura du. “Caldas do Bispo” izenez ere ezagutzen dira, egokitu zituen gotzainak, bere uren propietate mineral-sendabelarrak aprobetxatzeko, batez ere erreuma-ukipenetarako.\nCongués de Guigidos terminoan, Vínegako urtegitik Cabriel ibaia Guadalazaon ibaiarekin elkartzen den arte (Ibaien Junta), Las Chorreras aurkitzen da. Ur-jauzi horietan, bainuaz goza daiteke ur-jauzietan eta igerileku naturaletan edo esmeralda koloreko putzuetan. Hara iristeko, Lucas de Urquijo Zentral Hidroelektrikoaren egoitza abandonatua zeharkatu behar da.\n6. San Pedroko hareak (Avila)\nGredos mendiko eskualdeko parkean, ibilaldiak egiteko ibilbide gomendagarriak egiteaz gain, Harea-San Pedroko igerileku naturalez goza daiteke. Urnilloren errepidean, Areatza ibaiaren ibilguan, presa txiki batek bi metro eta erdi inguruko sakonera duten bi igerileku eratzen ditu, hurrenez hurren.\n7. Infernuko Eztarria (Caceres)\nInfernuko Estuguneko Erreserba Naturala Jerte haranean dago, Torantos mendilerroaren, Gredos mendilerroaren hegoaldeko isurialdearen eta Jerte ibaiaren artean. Hainbat ur-jauzi, ur-jauzi, erreka eta errekasto daude eremu horretan. Nabarmentzekoak dira, besteak beste, Los Pilones, bainu-eremu gisa udan egoten dena.\nKanariar Uharteetako La Palma irlaren ipar-mendebaldean, Puerto Espindolo eta San Andrés artean, El Charco Azul dago. Igerileku natural horien izena uraren forma eta kolorearen araberakoa da. Inguruan, oinezkoentzako pasealeku bat dago, eta hainbat eremu, bainugela eta ostalaritza-establezimenduak dituztenak.\nEzaugarri bereziengatik, batzuek hondartza baten eta igerileku naturalaren arteko bidearen erdian har dezakete. Nolanahi ere, Gulpiyuri edertasun naturala da, eta merezi du bisitatzea. Asturiasko Navas herriaren iparraldean dago. Itsasoko ura da, eta horizontea ezkutatzen duten arroken artean iragazten da. Bainua hartzeko, erne egon behar da mareen igoerarekin.\nIrudia: Tenerifeko Secret\nEl Caletóneko igerileku naturalak Tenerifeko Garachiko udalerriko itsasertzeko pasealekuan daude, uhartearen ipar-mendebaldean. 1706an Trevejo sumendiaren erupziotik sortutako labarekin sortu zen, urarekin kontaktuan jartzean solidotu egin baitzen.\n11. Pou Clar d’Ontinyent (Valentzia)\nPou Clar-eko igerileku naturalak Ontinyent (Onteniente) obran daude, Bocairenterako norabidean, Valentziako probintzian. Bainulariek hainbat putzu eta urmael izango dituzte, bakoitza bere izen batekin. Klariano ibaiak osatzen ditu, kareharrizko harkaitzezko sakan batzuetatik igarotzean.\nparques naturales-eu piscinas naturales-eu playa-eu ura